Tular video ‘makan-makan’ tepi sungai
Oleh NUR HUDA MUSA

17 Julai 2021, 6:40 pm
PETALING JAYA – Walaupun negara berdepan wabak Covid-19 yang semakin serius, ternyata masih ada lagi pihak yang berdegil dan tidak menghiraukan prosedur operasi standard (SOP) yang ditetapkan kerajaan.
Hari ini, tular satu rakaman video di laman sosial memaparkan beberapa orang dipercayai penduduk kampung berkumpul dan makan beramai-ramai di tepi sungai.
Menurut individu yang memuat naik video itu di Facebook ‘Viral’ petang tadi, aktiviti itu dirakam di Kampung Sepakat Baru, Skudai di Johor.
Video itu mengundang kemarahan netizen dan dianggap tidak bertanggungjawab serta wajar dikenakan tindakan tegas.
“Boleh pula duduk ramai-ramai sambil makan tidak ikut SOP. Mana Kementerian Kesihatan (KKM)? keluarkan surat saman, duduk pula rapat (tanpa penjaran fizikal),” kata Che Man.
“Bila kena saman, cakap kerajaan zalim. Sedangkan diri sendiri yang zalim, orang lain patuh, kamu langgar SOP,” kata Syah Sony.

Sama seperti negeri lain, Johor kini berada dalam Fasa Satu Pelan Pemulihan Negara (PPN) yang aktiviti yang boleh menyebabkan kehadiran orang ramai di satu-satu tempat tidak dibenarkan. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Bergegas dapatkan vaksin secara ‘walk-in’
Oleh MOHAMAD NAUFAL MOHAMAD IDRIS

17 Julai 2021, 4:18 pm
KUALA SELANGOR – Pengumuman pemberian vaksin secara walk-in kepada warga emas dimanfaat sebaiknya seorang pengusaha kedai, Lee Yew Moy, 78, untuk tidak melepaskan peluang diberikan kerajaan itu.
Yew Moy memberitahu, dia maklumkan kepada menantunya agar segera membawanya dari Batang Berjuntai di sini bagi mengambil vaksin di Pusat Pemberian Vaksin (PPV) mega di Universiti Teknologi Mara (UiTM) Puncak Alam.
“Saya tidak mahu fikir panjang kerana ini melibatkan kesihatan menentang virus Covid-19 dan dibawa anak dan menantu ke PPV hari ini.
“Kaedah ini sememangnya memudahkan saya sebagai warga emas,” katanya ketika ditemui hari ini.
Sementara itu, pegawai penyelaras sukarelawan Malaysia Vaccine Support Volunteers (MYVAC) PPV Mega UiTM Puncak Alam, Ahmad Hafifi Zainal Abidin berkata, pihaknya merekodkan seramai 34 warga emas telah mengambil vaksin secara ‘walk in’ di pusat itu sehingga pukul 2 petang tadi. – K! ONLINE
Jika anda mengalami kemurungan dan tekanan hubungi:

MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


4 RiVAC baharu percepat vaksinasi pekerja peruncitan
Oleh SUBKHI SUDARJI

17 Julai 2021, 3:28 pm
PUTRAJAYA – Seramai 105,000 orang pekerja daripada sektor peruncitan dijangka akan menerima vaksinasi sepenuhnya sebelum 31 Ogos depan menerusi pembukaan empat lagi pusat Program Vaksinasi Industri Peruncitan (RiVAC) baharu di sekitar Lembah Klang.
Kementerian Perdagangan Dalam Negeri dan Hal Ehwal Pengguna (KPDNHEP) berkata, empat lokasi RiVAC itu adalah di IOI City Tower Putrajaya; Performing Art Center Bandar Utama, Petaling Jaya; Centro Mall, Klang dan AEON Mall, Nilai, Negeri Sembilan.
Menurut KPDNHEP, lokasi di Putrajaya dan Klang akan beroperasi pada 26 Julai ini manakala Bandar Utama (27 Julai) dan AEON Mall Nilai akan dimaklumkan kemudian.
“Kesemua RiVAC ini mampu menerima kapasiti maksimum 21,000 orang,” jelasnya menerusi kenyataan akhbar, hari ini.
KPDNHEP berkata, pusat RiVAC pertama yang terletak di Mid Valley Exhibition Center, Kuala Lumpur boleh menampung 31,500 orang.
Justeru, katanya, penambahan pusat pemberian vaksin industri melalui RiVAC akan mempercepatkan pencapaian objektif ‘Operation Surge Capacity’ yang diumumkan semalam yang menyasarkan 100 peratus penduduk Lembah Klang akan menerima vaksinasi sekurang-kurangnya dos pertama menjelang 1 Ogos ini. -K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


MKN keluarkan SOP penuh sambutan Aidiladha
Oleh MOHD. HUSNI MOHD. NOOR

17 Julai 2021, 4:03 pm
PUTRAJAYA – Majlis Keselamatan Negara (MKN) menetapkan solat sunat Aidiladha dan ibadah korban adalah dibenarkan sempena Hari Raya Aidiladha kali ini bagi negeri-negeri di Fasa 1 dan Fasa 2.
Pada masa sama, takbir raya di masjid dan surau dibenarkan namun, takbir dari rumah ke rumah adalah tidak dibenarkan.
Menurut MKN, ibadah korban bagi negeri-negeri Fasa 1 dan Fasa 2 dibenarkan mengikut ketetapan oleh berkuasa agama negeri dan pihak-pihak berkaitan dengan penjarakan fizikal dan pematuhan.
“Selain itu, program ziarah raya, ziarah tanah perkuburan dan majlis jamuan atau rumah terbuka pula tidak dibenarkan,” katanya menerusi kenyataan SOP itu semalam.
MKN berkata, bagi solat sunat Aidiladha pula, setiap masjid dan surau yang dibenarkan perlu menyediakan kaunter  masuk bagi memeriksa suhu badan, sanitasi tangan dan rekod kehadiran jemaah manakala, pemakaian pelitup muka diwajibkan.
“Pihak masjid dan surau juga diminta supaya kerap melakukan sanitasi ruang solat dan kawasan sekitarnya termasuk tandas dan ruang wuduk manakala, penggunaan tandas perlu dihadkan mengikut jumlah bilik tandas yang ada pada satu satu masa.

“Masjid dan surau hendaklah mempunyai petugas yang mencukupi bagi membantu kawalan jemaah,” katanya.
Selain itu, katanya, kehadiran ke masjid dan surau perlu menggunakan aplikasi MySejahtera atau direkodkan secara manual di dalam buku kehadiran. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Tiada penumpang, pemandu teksi Taiping terjejas
Oleh WAT KAMAL ABAS

17 Julai 2021, 3:52 pm
TAIPING – Penutupan pelbagai sektor ekonomi ketika Perintah Kawalan Pergerakan (PKP) yang dilaksanakan sepanjang tempoh pandemik Covid-19 khususnya pelancongan di bandar Taiping memberikan kesan besar kepada pemandu teksi dan kereta sewa.
Setiausaha Persatuan Pemandu/Pemilik Teksi dan Kereta Sewa Bandar Taiping, K. Thanaraj berkata, ketiadaan pengunjung selain kurangnya orang ramai berurusan di bandar ini menyebabkan permintaan terhadap perkhidmatan teksi terus berkurangan.
“Secara purata pendapatan pemandu teksi ketika ini hanya RM20 sehari berbanding RM50 sehari paling sedikit yang mereka boleh perolehi sebelum ini.
“Orang dah tak keluar rumah sangat dan banyak sektor tak buka terutama pelancongan. Memang orang dah tak naik teksi untuk pergi mana-mana,” katanya kepada pemberita ketika ditemui selepas menerima sumbangan keperluan makanan daripada Barisan Nasional (BN) Taiping, di sini pada Sabtu. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


“Tak sabar sambut Aidiladha”.
Oleh SHAMSUL KAMAL AMARUDIN

17 Julai 2021, 3:23 pm
LUMUT – Seramai 40 keluarga kurang berkemampuan di kawasan Teluk Muroh di sini sudah lega apabila menerima bantuan barangan keperluan makanan bagi menyambut Aidiladha pada Selasa ini.
Mereka menerima sumbangan iaitu seperti seekor ayam mentah, paket nasi himpit, kacang tanah, minyak masak, cili kering dan pelbagai barangan keperluan memasak juadah hari raya lain.
Ia disumbangkan oleh Tenaga Nasional Berhad (TNB) Janamanjung Sdn Bhd, Stesen Janakuasa Sultan Azlan Shah (TNBJ) menerusi Program Prihatin Aidiladha TNBJ 1442 Hijrah dengan kerjasama Komuniti Teluk Muroh di Teluk Muroh hari ini.
Salah seorang penerima bantuan, Zuraida Shariff, 41, bersyukur menerima bantuan tersebut sekurang-kurangnya memberi peluang beliau dan dua anaknya memasak juadah hari raya.
Ibu tunggal yang bekerja sebagai pembantu kedai dengan gaji harian itu juga bersyukur apabila sudah boleh bekerja semula bagi menanggung keluarganya.
Sebelum ini, beliau agak tertekan tidak dapat bekerja ketika kawasan tempat tinggalnya dikenakan Perintah Kawalan Pergerakan Diperketat (PKPD) dan kewujudan Kluster Teluk Muroh Covid-19.

Sementara itu, Pengarah Urusan TNBJ, Datuk Shamsul Ahmad berkata, selain golongan kurang berkemampuan, bantuan itu turut diberikan kepada golongan orang kurang upaya (OKU), mualaf, ibu tunggal dan mereka yang kehilangan pekerjaan sepanjang Perintah Kawalan Pergerakan (PKP). – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Kehadiran warga emas di PPV MITEC menggalakkan
Oleh SITI AMINAH MOHD YUSOF

17 Julai 2021, 3:33 pm
PETALING JAYA – Pusat Pemberian Vaksin (PPV) di Pusat Pameran dan Perdagangan Antarabangsa Malaysia (MITEC) menerima sambutan menggalakkan daripada warga emas yang datang secara terus atau ‘walk-in’ pada hari pertama, hari ini.
Pengurus PPV MITEC, Dr. Nurul Ashikin Shokri berkata, setakat pukul 12.30 tengah hari tadi pihaknya telah menerima kehadiran 143 warga emas yang berusia 60 tahun ke atas bagi mendapatkan suntikan vaksin Covid-19.
“Harapan kami supaya imuniti kelompok dapat dicapai lebih awal daripada sasaran. Kami akan berusaha sebaik mungkin agar proses vaksinasi berjalan lancar,” katanya di sini hari ini.
Tinjauan Kosmo! di PPV MITEC mendapati, terdapat laluan dan kaunter khas disediakan untuk memudahkan pendaftaran warga emas dan pergerakan golongan tersebut turut diatur secara sistematik dan tersusun.
Selain itu, terdapat kemudahan ‘buggy’ disediakan di tempat parkir bagi memudahkan pergerakan orang ramai yang hadir untuk mendapatkan suntikan vaksin di PPV tersebut.
Bagi Chee Kam Seam, 46, yang membawa ibunya, Chee Yow Pheng, 75, keseluruhan proses agak pantas dan hanya mengambil masa kira-kira satu jam.

“Kami sampai pada pukul 11 pagi. Kira-kira pukul 12 sudah siap semua. Ramai sukarelawan yang boleh bantu tunjuk kalau tidak tahu mahu pergi mana atau buat apa,” katanya yang datang dari Bandar Utama, Damansara di sini.
Sementara itu, Hamzah Salih, 61, berkata, dia sudah mendaftar menerusi aplikasi MySejahtera sejak Mac lalu namun gilirannya untuk mendapat vaksin belum tiba.
“Bagus ada program ‘walk-in’ begini kerana boleh terus pergi dan tidak perlu tunggu lebih lama,” katanya. – K! ONLINE


Operasi DIV tragedi MH17 dibukukan
Oleh ABDUL RAZAK IDRIS

17 Julai 2021, 4:35 pm
SHAH ALAM – Kisah tragedi penerbangan MH-17 termasuk misi pemerolehan kotak hitam dari Ukraine dibukukan menerusi buku khas ‘’Disaster Victim Identification Malaysia – MH17 Tragedy: The Untold Story”.
Buku setebal kira-kira 200 halaman itu hasil kerjasama sebuah kumpulan dari Institut Patologi, Perubatan Makmal dan b.s. Forensik (I-PPerForM), Fakulti Seni Lukis dan Seni Reka UiTM dan Akademi Pengajian Bahasa dari Universiti Teknologi Mara (UiTM) Institut Perubatan Forensik Negara (IPFN), Angkatan Tentera Malaysia (ATM) dan Hospital Kuala Lumpur (HKL).
Timbalan Naib Canselor (Akademik & Antarabangsa), menjalankan fungsi Naib Canselor UiTM, Profesor Ts. Dr. Roziah Mohd. Janor berkata, secara keseluruhannya buku ini mengabadikan dan mendokumentasi peristiwa-peristiwa berlaku dalam tempoh sebulan bermula 18 Julai 2014.
“Sepanjang tempoh sebulan itu, kumpulan yang terdiri daripada kakitangan KKM, ATM dan Polis Diraja Malaysia (PDRM), Jabatan Kimia Malaysia dan lain-lain agensi antarabangsa telah terlibat dalam pengurusan dan implementasi operasi pengecaman mangsa bencana (DVI) dalam kemalangan MH17.
“Buku ini memberikan pencerahan kepada orang awam berkenaan tatakerja konvensional DVI, dan gabungan kaedah-kaedah DVI moden bagi meningkatkan kecekapan proses pengecaman mangsa,” katanya pada sidang akhbar secara maya hari ini.
Beliau terlebih dahulu melancarkan buku itu yang turut dihadiri Ketua Pengarah KKM, Tan Sri Dr. Noor Hisham Abdullah. – K! ONLINE


Sindiket Love Scam sasar warga China tumpas
17 Julai 2021, 3:48 pm
KUALA LUMPUR – Sindiket penipuan dalam talian ‘Love Scam’ yang menyasarkan warga China sebagai mangsa berjaya dilumpuhkan dengan penahanan 18 individu menerusi lima serbuan berasingan di Desa Park City, Bandar Manjalara, dekat sini semalam.
Suspek yang aktif dengan penipuan ‘menggunakan platform ‘Soul’ itu dipercayai menerima bayaran antara RM3,500 hingga RM5,000 seorang bagi tujuan menipu mangsa.
Pengarah Jabatan Integriti dan Pematuhan Standard (JIPS), Datuk Azri Ahmad berkata, serbuan dilakukan JIPS dengan kerjasama Jabatan Siasatan Jenayah (JSJ) Bukit Aman dan Ibu Pejabat Polis Kontinjen (IPK) Kuala Lumpur melalui Ops Pelican.
“Serbuan pukul 5.30 petang ini menyasarkan premis yang menjalankan aktiviti Love Scam dan berjaya memberkas 18 orang warga China.
“Siasatan mendapati kegiatan itu turut menyasarkan mangsa dalam kalangan rakan senegara (warga China) sejak dua bulan yang lalu dengan mengaut keuntungan dianggarkan sehingga RM300,000 sebulan,” ujarnya dalam kenyataan hari ini.
Jelasnya, turut dirampas sejumlah telefon bimbit, komputer, alat-alat elektronik dan wang tunai berjumlah hampir RM126,000.

Tegas beliau, JIPS juga akan menjalankan siasatan sekiranya terdapat penglibatan pegawai dan anggota polis dalam aktiviti itu, sementara siasatan daripada sudut jenayah dan Akta Imigresen akan dibuat polis IPK Kuala Lumpur.
“PDRM juga akan terus membanteras aktiviti penipuan dalam talian bagi mengelak lebih ramai orang menjadi mangsa, tidak kira sama ada warga tempatan mahupun warga asing,” ujarnya. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


38,754 orang terima vaksin melalui Movac
Oleh KOSMO!

17 Julai 2021, 3:56 pm
Oleh MUHAMMAD SHAHIZAM TAZALI
ALOR GAJAH – Seramai 38,754 orang telah menerima suntikan vaksin Covid-19 menerusi Program Mobilisasi Vaksin Komuniti (Movac) sejak dilancarkan pada Jun lepas.
Menteri Perpaduan Negara, Datuk Halimah Mohamad Sadique berkata, daripada jumlah itu seramai 2,991 orang telah menerima suntikan menggunakan bas bergerak yang telah diubah suai untuk menjalankan vaksinasi.
Menurut beliau, selepas Johor dan Melaka, Movac akan bergerak ke negeri-negeri lain secara berperingkat bagi mempercepatkan lagi kadar pemberian vaksin terutama di kawasan luar bandar dan pinggir bandar.
“Movac peringkat negeri akan diuruskan kerajaan negeri melibatkan aspek koordinasi serta mengenal pasti lokasi yang difikirkan sesuai. Program ini tidak bergerak ke mana ia mahu pergi, sebaliknya pergi ke kawasan yang dikemukakan oleh pegawai kanan kesihatan.
“Selain itu, Movac memiliki 25 buah bas yang akan digerakkan ke seluruh negara kecuali Sabah dan Sarawak bagi menjayakan program ini. Jumlah bas bergerak akan dipertimbang untuk ditambah sekiranya ia benar-benar membantu mempercepat dan memudahkan pemberian vaksin,” katanya dalam sidang akhbar Program Movac dan RT Care Dewan Undangan Negeri (DUN) Kuala Linggi di sini hari ini. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


12,528 kes baharu hari ini
Oleh SITI A'ISYAH SUKAIMI

17 Julai 2021, 3:36 pm
PUTRAJAYA – Sebanyak 12,528 kes baharu dilaporkan hari ini menjadikan jumlah kes positif Covid-19 mencecah 905,851 kes.
Ketua Pengarah Kesihatan, Tan Sri Dr. Noor Hisham Abdullah berkata, Selangor merekodkan sebanyak 4,985 kes, diikuti oleh Kuala Lumpur sebanyak 1,740 kes dan Negeri Sembilan sebanyak 1,280 kes.
“Kedah pula (701 kes), Sabah (647 kes), Johor (625 kes), Melaka (569 kes), Perak (428 kes), Pulau Pinang (396 kes), Sarawak (388 kes), Pahang (317 kes), Kelantan (211 kes) dan Terengganu (177 kes).
“Putrajaya (41 kes), Labuan (22 kes) dan Perlis (satu kes),” menurut Facebook beliau di sini hari ini. -K! ONLINE.
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Kerap pegang perut, netizen sekali lagi dakwa Neelofa hamil
Oleh KOSMO!

17 Julai 2021, 2:53 pm
PETALING JAYA – Kerap memegang dan mengusap bahagian perutnya, selebriti terkenal Neelofa sekali lagi dihujani ucapan tahniah selepas didakwa hamil.
Aksi memegang perut itu kerap kali dilakukan pemilik nama penuh Noor Neelofa Mohd Noor, 32 itu dalam sesi siaran langsung bagi mempromosikan produk terbaharu daripada jenama tudungnya, Naelofar.
PEMILIK empayar jenama Naelofar itu dilihat kerap memegang perutnya dalam sesi siaran langsung sebentar tadi.
Paling ketara, isteri kepada pendakwah bebas, Haris Ismail itu dilihat memegang dan mengusap perutnya berulang kali kerap duduk kerana dipercayai keletihan kerana berdiri.
Meskipun dihujani dengan soalan dan ucapan tahniah daripada penonton siaran langsung tersebut, Neelofa tidak membalas mahupun menunjukkan sebarang reaksi terhadap pertanyaan netizen.
Meninjau dalam Twitter, terdapat segelintir netizen turut mendakwa bahawa bekas pengacara Meletop itu hamil serta ternampak perubahan saiz pada bahagian perut.
“Wah! Neelofa hamil ke? Tengok siaran langsung dia asyik pegang perut dan nampak besar,” ciap seorang netizen.

TANGKAP layar beberapa pengguna Twitter yang mendakwa Neelofa sedang hamil.
Selain itu, dakwaan pelakon drama Suri Hati Mr. Pilot itu hamil semakin kuat selepas terdapat beberapa netizen memberitahu Neelofa mula mengikuti beberapa akaun berkaitan kehamilan dalam Instagram sejak akhir-akhir ini.
“Rasanya Neelofa mengandung sebab nampak dia mula mengikuti akaun berkaitan kesihatan kehamilan @healthy.pregnancy’s dalam Instagram,” tulis seorang lagi netizen.
Neelofa juga dilihat mula mengikuti akaun Instagram berkaitan kehamilan.
Terdahulu, Neelofa pernah dikatakan hamil apabila sekeping gambar seolah-olah menunjukkan ‘baby bump’ usahawan itu tular di media sosial.
Meski sering dihujani pertanyaan mengenai kehamilan , Neelofa mahupun Haris masih mengunci mulut dan tidak mengeluarkan sebarang penafian mengenai hal tersebut.
Untuk rekod, Neelofa dan Haris mendirikan rumah tangga di sebuah hotel terkemuka di ibu negara pada 27 Mac lalu. – K! ONLINE


Balai Polis Kuala Sungai Baru ditutup, pegawai positif
Oleh DIYANATUL ATIQAH ZAKARYA

17 Julai 2021, 2:35 pm
ALOR GAJAH – Balai Polis Kuala Sungai Baru, di sini ditutup serta-merta bermula hari ini selepas beberapa pegawai di balai tersebut dijangkiti Covid-19.
Ketua Polis Daerah Alor Gajah, Superintendan Arshad Abu berkata, balai berkenaan akan tutup sehingga 26 Julai depan bagi membolehkan kerja-kerja desinfeksi dilakukan.
“Ekoran beberapa pegawai di Balai Polis Kuala Sungai Baru telah dijangkiti Covid-19, kita telah menutup balai berkenaan pada pukul 2 petang tadi sehingga 26 Julai depan.
“Segala urusan termasuk permohonan pengeluaran permit rentas daerah dan negeri boleh dilakukan di Balai Polis Lubok China Dan Balai Polis Masjid Tanah,” katanya ketika dihubungi di sini, hari ini.
Katanya, bagaimanapun perkhidmatan polis kepada masyarakat di bawah pentadbiran balai tersebut seperti rondaan cegah jenayah tetap dijalankan seperti biasa. – K! ONLINE
Jika anda mengalami kemurungan dan tekanan hubungi:

MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


6 suspek kes gaduh disambung reman tiga hari
Oleh MUHAMMAD AYMAN GHAFFA

17 Julai 2021, 3:13 pm
KOTA BHARU – Enam individu termasuk tiga wanita yang dipercayai terlibat dalam kejadian pukul seorang buruh secara beramai-ramai di tepi Jalan Pasir Tumboh di sini Selasa lalu disambung reman selama tiga hari bermula hari ini.
Perintah tahanan reman sehingga Isnin depan itu dikeluarkan oleh Penolong Kanan Pendaftar Mahkamah, Tuan Ruzaini Tuah Lah di Mahkamah Sesyen di sini hari ini.
Perintah itu dilakukan bagi membantu siasatan mengikut Seksyen 147 Kanun Keseksaan kerana merusuh.
Sebelum ini, tujuh suspek yang terlibat direman tiga hari bermula Khamis lalu hingga hari ini bagi membantu siasatan kes pergaduhan itu.
Akhbar Kosmo! semalam melaporkan, empat suspek termasuk tiga wanita itu didapati positif benzo iaitu sejenis ubat penenang manakala seorang lagi positif amphetamine.
Kejadian dipercayai berpunca daripada ejekan perkataan gila dilakukan pemandu kenderaan pelbagai guna (MPV) Perodua Alza terhadap mangsa yang merupakan seorang buruh dan sedang berjalan kaki ketika itu.

Ejekan itu menyebabkan berlaku pergaduhan dengan mangsa dipukul oleh pemandu MPV, seorang penumpang wanita dan beberapa orang awam yang berada di lokasi tersebut. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


2,461 kes dera kanak-kanak dalam lima bulan
Oleh KOSMO!

17 Julai 2021, 2:54 pm
REMBAU – Jabatan Kebajikan Masyarakat (JKM) merekodkan sebanyak 2,461 kes penderaan terhadap kanak-kanak dalam tempoh lima bulan sejak Januari hingga Mei lalu.
Menteri Pembangunan Wanita, Keluarga dan Masyarakat (KPWKM), Datuk Seri Rina Mohd. Harun berkata, rekod itu diperoleh daripada Talian Kasih dengan kebanyakan kes yang dilaporkan membabitkan penderaan dalam kalangan ahli keluarga sendiri.
“Laporan yang diterima akan disiasat dan sekiranya mempunyai bukti, kes akan dirujuk kepada polis.
“Kebanyakan kes (penderaan) yang kita terima adalah dalam kalangan ahli keluarga sendiri dan bukannya orang luar,” katanya ketika Lawatan Ihsannya kepada anak-anak Bekas Penguni Rumah Bonda di Rumah Kanak-kanak Rembau, di sini, tadi.
Rina meminta orang ramai segera membuat laporan kepada pihak berkuasa seperti polis ataupun Talian Kasih 15999 dan talian whatsApp 019-2615999 yang beroperasi 24 jam sekiranya mengetahui atau mengesyaki apa-apa kes penderaan atau eksploitasi kanak-kanak. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Polis tahan pengedar heroin, syabu tepi jalan
Oleh YATIMIN ABDULLAH

17 Julai 2021, 2:40 pm
PASIR MAS – Polis menahan seorang lelaki ketika dia dipercayai sedang menjual dadah jenis heroin dan syabu di tepi jalan Kampung Kelar Godel di sini semalam.
Ketua Polis Daerah Pasir Mas, Asisten Komisioner Mohd. Nasaruddin M. Nasir berkata, polis menjalankan pemerhatian di kawasan tersebut pada pukul 7.30 petang selepas menerima maklumat mengenai kegiatan pengedaran dadah.
Katanya, berdasarkan pemerhatian, polis mendapati seorang lelaki dipercayai sedang melakukan aktiviti jual beli dadah di kawasan itu.
“Polis terus menyerbu suspek dah lelaki berusia 33 tahun itu cuba untuk melarikan diri, namun gagal.
“Pemeriksaan terhadap suspek telah menjumpai dadah jenis syabu seberat 0.17 gram dan heroin 7.52 gram yang dianggarkan bernilai RM3,145 di dalam poket seluarnya,” katanya ketika dihubungi Kosmo! hari ini.
Menurut Mohd. Nasaruddin, ujian saringan air kencing mendapati suspek positif dadah jenis methamphetamine selain mempunyai enam rekod jenayah lampau berkait kes dadah.

Katanya, kes disiasat mengikut Seksyen 39A(2) Akta Dadah Berbahaya 1952. – K! ONLINE.
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Harimau belang serang Orang Asli, masuk perangkap
Oleh AIMUNI TUAN LAH

17 Julai 2021, 3:02 pm
GUA MUSANG – Seekor harimau belang betina yang sebelum ini menyerang seorang penduduk Orang Asli di Kampung Badak, Pos Bihai di sini akhirnya berjaya ditangkap kelmarin.
Harimau belang yang digelar Syamilla Bihai mengalami kecederaan di kepala, tengah badan, leher dan ekor dipercayai luka akibat pergelutan dengan mangsa serangan lelaki Orang Asli Adin Andok, 48, kira-kira dua minggu lalu.
Jabatan Perlindungan Hidupan Liar dan Taman Negara (Perhilitan) negeri dalam satu kenyataannya berkata, pihaknya menerima aduan mengenai keharoan haiwan itu di kawasan berkenaan daripada penduduk kampung pada 5 Julai lalu.
Katanya, anggota Perhilitan telah memasang perangkap kamera di sekitar kawasan penemuan itu dua hari selepas aduan dilakukan.
“Hasil pemantauan daripada kamera yang dipasang, kita dapati ada harimau belang berkeliaran di kawasan berkenaan.
“Oleh itu, seramai lapan orang kakitangan Perhilitan telah menjalankan operasi tangkapan dan pemasangan satu unit perangkap harimau di kawasan kejadian tersebut pada 12 Julai lalu,” katanya.

Menurut kenyataan itu, harimau itu telah masuk dalam perangkap tersebut kelmarin dan ia akan dipindahkan ke Pusat Menyelamat Hidupan Liar Kebangsaan (NWRC), Sungkai, Perak untuk rawatan susulan. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Ingat kenduri kahwin rupanya PPV mini
Oleh AFIFI HAFIZ MOHD NOR

17 Julai 2021, 3:18 pm
NILAI – “Ada yang ingat ini (program) kenduri kahwin.”
Demikian cabaran yang dihadapi petugas program imunisai ‘Outreach Vaksinasi Covid-19 Nilai Impian’ dengan kerjasama Gabungan Persatuan Penduduk Nilai Impian (GPPNI) dan Pejabat Kesihatan Daerah Seremban (PKDS).
Menurut sekretariat program itu, Mohd. Hanapi Bisri, ekoran salah sangka, mereka dikunjungi anggota polis datang dan membuat pemeriksaan di dewan yang dijadikan pusat pemberian vaksin (PPV) tersebut.
“Kami menggunakan dewan pengantin untuk program ‘PPV mini’ ini. Jadi tidak hairanlah ada yang menyangka majlis perkahwinan.
“Bagaimanapun segalanya berjalan lancar dan GPPNI serta PKDS berjaya melaksanakan program bagi mempercepatkan program imunisasi di negara ini,” katanya ketika ditemui di sini hari ini.
Seramai 1,800 penduduk Nilai Impian menerima vaksin keluaran Pfizer dalam program yang dibantu oleh 200 kakitangan PKDS dan sukarelawan. – K! ONLINE.

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Trafik LPT1 dan KLK turun akibat larangan rentas negeri
Oleh ABDUL RASHID ABDUL RAHMAN

17 Julai 2021, 2:45 pm
KUANTAN – Pemegang konsesi Lebuh Raya Pantai Timur (LPT1) dan Lebuh Raya Kuala Lumpur-Karak (KLK), Anih Berhad menjangkakan jumlah trafik di kedua-kedua lebuh raya itu akan turun mendadak susulan larangan rentas negeri yang dilaksanakan kerajaan ketika ini.
Pengarah Eksekutif Anih Berhad, Datuk Nik Fauzi Nik Hussein berkata, untuk tempoh musim perayaan Hari Raya Aidiladha bermula 16 Julai hingga 25 Julai ini jumlah trafik di LPT1 dijangka menurun kepada 81.3 peratus dan 72.5 peratus penurunan di KLK.
“Syarikat mengambil maklum dan menghormati keputusan kerajaan mengenai larangan rentas negeri ketika ini.
“Bagaimanapun kami akan terus memastikan semua kemudahan lebuh raya termasuk di Kawasan Rehat dan Rawat (R&R), hentian sebelah dan perkhidmatan tol serta trafik berada dalam keadaan terbaik dan bersedia untuk menghadapi sebarang kemungkinan,”katanya dalam kenyataan di sini, hari ini.
Menurutnya, meskipun aktiviti rentas negeri tidak dibenarkan ketika ini, Anih Berhad akan terus peka dalam memastikan operasi dan fasiliti di sepanjang lebuh raya berada dalam keadaan terbaik bagi memastikan keselesaan pengguna ketika menggunakan KLK dan LPT 1.
Dalam pada itu katanya, bagi mengekang penularan wabak Covid-19, semua fasiliti di sepanjang KLK dan LPT1 turut mempraktikkan prosedur operasi standard (SOP) yang tinggi, sebagaimana ditetapkan Majlis Keselamatan Negara (MKN) dan Kementerian Kesihatan Malaysia (KKM).

“Ia termasuklah proses sanitasi berkala dan penyediaan cecair pembasmi kuman serta peralatan merekod butiran diri dan alat pengimbas suhu badan.
“Dalam kita mensyukuri nikmat Hari Raya Aidiladha yang bakal tiba jangan kita alpa untuk terus mematuhi SOP yang disarankan dalam usaha menghentikan rantaian wabak Covid-19,”katanya. – K! ONLINE


CCTV pantau individu buang sampah
Oleh ISWAN SHAFIQ ISA

17 Julai 2021, 2:49 pm
SEBERANG PERAI – Tindakan tidak bertanggungjawab individu membuang sampah di tempat yang tidak sepatutnya kini diperhatikan apabila Majlis Bandaraya Seberang Perai (MBSP) membuat pemantauan menerusi televisyen litar tertutup (CCTV).
Sistem yang dikenali sebagai Catch You itu menggunakan teknologi tenaga solar hasil kerjasama pintar di antara MBSP dengan sebuah syarikat berasaskan teknologi, Happy Icon.
Datuk Bandar MBSP, Datuk Rozali Mohamud berkata, buat permulaan, empat lokasi telah dipilih untuk pemasangan CCTV mudah alih itu iaitu di Jalan Bagan Belat di Telok Air Tawar, Jalan Paya Keladi di Kepala Batas, Kuala Bekah di Penaga dan Jalan Permatang Nibong di Bukit Mertajam.
“Tujuan asal tong komunal disediakan oleh MBSP adalah untuk kegunaan penduduk kampung melupuskan sisa pepejal domestik manakala sisa pepejal industri sepatutnya dibuang ke Tapak Pelupusan Pulau Burung di Nibong Tebal.
“Namun, apabila ada pihak tidak bertanggungjawab yang mengambil kesempatan untuk turut sama membuang sisa pepejal industri di sini, tahap kebersihan di sekitar tapak tong komunal ini menjadi kurang memuaskan, malah ada sampah yang dibuang di luar tong begitu sahaja,” katanya kepada pemberita hari ini. – K! ONLINE
Jika anda mengalami kemurungan dan tekanan hubungi:

MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Trafik masih sesak di Plaza Tol Gombak
Oleh NUR HUDA MUSA

17 Julai 2021, 2:56 pm
PETALING JAYA – Lembaga Lebuh Raya Malaysia (LLM) memaklumkan berlaku kesesakan di Plaza Tol Gombak setakat pukul 1.48 tengah hari tadi.
LLM melalui Facebooknya berkata, kesesakan berkenaan berlaku sebelum masuk Plaza Tol Gombak ke arah barat menghala ke Kuala Lumpur.
Kesesakan trafik itu turut dikesan seawal pukul 10.12 pagi tadi.
Sementara itu, LLM turut melaporkan trafik dikesan bergerak perlahan sebelum masuk Plaza Tol Sungai Besi arah selatan.
Semalam, LLM mengesan peningkatan kira-kira lima peratus jumlah kenderaan dari negeri-negeri utara tanah air yang memasuki Kelantan melalui sekatan jalan raya (SJR) di Jeli. – K! ONLINE
Jika anda mengalami kemurungan dan tekanan hubungi:

MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Polis siasat video sekumpulan individu makan durian
Oleh MOHAMAD FAIZAL HASHIM

18 Julai 2021, 10:38 pm
JOHOR BAHRU – Polis akan menjalankan siasatan berhubung tular video di aplikasi WhatsApp sekumpulan individu yang berkumpul makan durian di bandar raya ini.
Perbuatan yang dirakam dalam video pendek itu dipercayai berlaku di Dewan Jubli Intan Sultan Ibrahim di sini yang menjadi Pusat Pemberian Vaksin (PPV) sejak 20 Jun lalu.
Ketua Polis Daerah Johor Bahru Selatan, Asisten Komisioner Mohd. Padzli Mohd. Zain berkata, pihaknya sudah menerima laporan polis berhubung kejadian itu pada pukul 3.41 petang tadi.
Katanya, pihaknya akan menjalankan siasatan berhubung laporan tersebut berkaitan pelanggaran prosedur operasi standard (SOP) di bawah Pelan Pemulihan Negara (PPN) Fasa 1.
“Kita sudah menerima laporan berhubung video yang tular memaparkan sekumpulan individu yang berkumpul.
“Polis sedang mengenal pasti sama ada petugas di PPV terbabit terlibat dalam video berkenaan dan siasatan lanjut masih dijalankan,” katanya dalam kenyataan hari ini.

Mohd. Padzli berkata kes akan disiasat dibawah peraturan 17 Peraturan-Peraturan Pencegahan dan Pengawalan Penyakit Berjangkit 2021. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Lelaki Uzbekistan disyaki merogol dalam stadium Olimpik
Oleh KOSMO!

18 Julai 2021, 9:30 pm
TOKYO – Seorang lelaki Uzbekistan ditahan polis Tokyo kerana disyaki merogol seorang wanita di dalam stadium yang akan menjadi lokasi temasya sukan Olimpik Tokyo, malam kelmarin.
Jabatan Polis Metropolitan Tokyo berkata, Davronbek Rakhmatullaev, 30, yang merupakan seorang pelajar universiti didakwa merogol seorang mangsa berusia 20-an selepas mereka menyaksikan raptai acara pembukaan sukan Olimpik di stadium tersebut.
Menurut laporan Kyodo News, suspek baru mengenali gadis Jepun itu pada hari kejadian, dan kemudiannya bertindak merogolnya di tempat duduk penonton di stadium tersebut.
Mereka dikatakan bertugas sebagai sukarelawan untuk sukan Olimpik dan telah melakukan kerja-kerja yang berkaitan sebelum menonton acara raptai bersama.
Suspek bagaimanapun menafikan dakwaan dengan mengatakan bahawa perbuatan itu adalah dengan rela wanita tersebut.
Insiden itu berlaku kira-kira seminggu sebelum acara sukan Olimpik bermula yang dijadualkan pada Jumaat ini. – AFP


Pertemuan keluarga punca Kluster Dah Kampung Kerchut
Oleh MOHD. RAFIE AZIMI

18 Julai 2021, 10:50 pm
JITRA – Kemunculan Kluster Dah Kampung Kerchut di sini seperti diumumkan Kementerian Kesihatan (KKM) hari ini dipercayai berpunca daripada pertemuan keluarga.
Pengarah Kesihatan Negeri Kedah, Dr. Othman Warijo berkata, terdapat 23 kes baharu dilaporkan hari ini dalam kluster tersebut seperti diumumkan KKM.
“Kita sahkan mereka terlibat dalam majlis pertemuan keluarga.
“Oleh itu saya berpesan supaya semua pihak mengelakkan pertemuan fizikal bersama ahli keluarga dan saudara mara yang tidak tinggal serumah,” katanya ketika dihubungi di sini hari ini. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


35 buah kenderaan cuba masuk Kelantan
Oleh ASLIZA MUSA

18 Julai 2021, 9:11 pm
IPOH – Sebanyak 35 buah kenderaan diarah berpatah balik ketika pemeriksaan sekatan jalan raya (SJR) di dua lokasi di Gerik hari ini.
Kesemua kenderaan itu yang dipercayai mencuba nasib memasuki Kelantan diminta berbuat demikian selepas dikesan merentas daerah dan negeri tanpa kebenaran.
Ketua Polis Perak, Datuk Mior Faridalathrash Wahid berkata, daripada jumlah itu, 19 buah kenderaan di arah berpatah balik di SJR Kilometer 89 Jalan Gerik-Kuala Kangsar manakala 16 buah kenderaan lagi di Kilometer 9 Jalan Raya Timur Barat (JRTB) Gerik-Jeli berhampiran Sungai Lebey.
Katanya, pergerakan kenderaan itu direkodkan sehingga pukul 4 petang tadi.
“Daripada 35 buah kenderaan yang diarah berpatah balik itu, 27 buah kenderaan memiliki surat kebenaran daripada Kementerian Perdagangan Antarabangsa dan Industri (MITI) namun bukan berkaitan sektor perlu iaitu makanan dan bahan api.
“Bertindak atas arahan Ketua Polis Negara yang pergerakan menggunakan surat MITI tidak dibenarkan bermula hari ini hingga Rabu depan, kenderaan yang terlibat diarah berpatah balik,” katanya di sini hari ini. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Kilang bantal kekabu musnah dijilat api
Oleh MOHD SYALMIZI HAMID

18 Julai 2021, 9:13 pm
SEBERANG PERAI – Sebuah kilang membuat bantal di Jalan Kubang Menerong, Tasek Gelugor di sini musnah dijilat api dalam kejadian kebakaran hari ini.
Jurucakap Jabatan Bomba dan Penyelamat negeri berkata, pihaknya menerima panggilan kecemasan berhubung kejadian itu pada pukul 7.07 malam sebelum bergegas ke lokasi kejadian.
Menurutnya, bomba yang tiba di lokasi kejadian mendapati kebakaran itu membabitkan mesin serta bahan menghasilkan bantal seperti kain dan kekabu menyebabkan api merebak dengan cepat.
“Tiada mangsa terlibat, namun kebakaran telah memusnahkan hampir 70 peratus bangunan kilang berkeluasan kira-kira 557 meter persegi tersebut.
“Bomba telah dapat mengawal kebakaran dari merebak ke kawasan sekitar dan setakat ini usaha memadam kebakaran masih berjalan,” katanya sebentar tadi.
Menurutnya, punca kejadian masih dalam siasatan.

Operasi berkenaan membabitkan pasukan dari Balai Bomba dan Penyelamat Tasek Gelugor, Kepala Batas dan Bertam. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Ribut petir landa empat negeri malam ini
Oleh NUR HUDA MUSA

18 Julai 2021, 8:54 pm
PETALING JAYA – Jabatan Meteorologi (MetMalaysia) mengeluarkan amaran ribut petir yang dijangka melanda empat buah negeri sehingga pukul 11 malam ini.
Menerusi perkongsian di media sosialnya tadi, negeri yang terlibat Kelantan, Terengganu, Sarawak dan Sabah.
Di Kelantan, antara kawasan yang terlibat ialah Kota Bharu, Bachok, Machang dan Pasir Puteh manakala di Terengganu pula ribut petir serta hujan lebat dijangka melanda Besut dan Setiu.
“Di Sarawak pula melibatkan kawasan daerah Limbang dan Lawas. Sementara di Sabah, di sekitar Pedalaman (Sipitang, Tenom dan Nabawan), Tawau (Tawau, Kunak dan Lahad Datu) serta Sandakan (Tongod dan Kinabatangan),” katanya di sini hari ini. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Gotong-royong pengebumian cetus kluster baharu
Oleh KHAIRULMIZAN YAHYA

18 Julai 2021, 8:39 pm
KUANTAN – Majlis pengebumian yang dilakukan secara gotong-royong di sebuah kampung di Pos Iskandar di Bera menjadi punca tercetusnya satu kluster baharu, hari ini.
Pengarah Kesihatan Negeri Pahang, Datuk Dr. Bahari Awang Ngah berkata, kluster terbabit dikenali sebagai Kluster Pos Iskandar yang mula dilaporkan hari ini.
“Setakat ini seramai 221 individu telah disaring dan 36 daripadanya didapati positif Covid-19 dalam kluster ini,” katanya dalam kenyataan di sini hari ini.
Menurut Bahari, nama kluster terbabit merujuk kepada lokaliti disyaki berlaku penyebaran wabak iaitu di tiga kampung dalam Pos Iskandar manakala kes indeks adalah seorang lelaki rakyat tempatan disahkan positif Covid-19 pada 3 Julai lalu.
Katanya, terdapat kematian berlaku di hadapan rumah kes indeks pada 8 Julai lalu dan keluarganya telah pergi menghadiri serta menguruskan gotong-royong majlis pengebumian yang turut dihadiri ramai penduduk kampung.
“Pada masa sama terdapat tiga individu yang pulang ke Pos Iskandar dari Kuala Pilah, Negeri Sembilan dan Bentong serta didapati positif Covid-19 pada 11 dan 14 Julai lalu.

“Tiga kes ini membuat saringan kerana menjadi kontak rapat kepada kes semasa aktiviti majlis pengkebumian dan hasil saringan kepada tiga kes positif ini mendapati 23 lagi kes positif Covid-19 seterusnya pengesanan kes secara aktif dilaksanakan,” katanya. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Wanita dari Johor balik Kedah cetus Kluster Jalan Bacang 30
Oleh NOR IDAYU BOSRO

18 Julai 2021, 8:33 pm
PUTRAJAYA – Satu lagi kluster komuniti berkaitan aktiviti rentas negeri dikesan selepas kes indeks kluster terbabit didapati mempunyai sejarah pulang menziarahi keluarganya di Kedah pada 1 hingga 6 Julai lalu.
Kluster tersebut iaitu Kluster Jalan Bacang 30 dikesan di Johor Bahru, Johor dan merekodkan 15 kes positif setakat ini hasil saringan ke atas 82 individu.
Menerusi lampiran yang disertakan dengan kenyataan Ketua Pengarah Kesihatan, Tan Sri Dr. Noor Hisham Abdullah hari ini menyebut, kes indeks itu iaitu seorang wanita berusia 34 tahun dilaporkan positif pada 15 Julai lalu hasil saringan kontak rapat.
“Kes ini dari Jalan Bacang 30, Taman Masai, Johor Bahru dan mempunyai sejarah pulang untuk menziarahi keluarga di Kedah dari 1 hingga 6 Julai,” katanya.
Sementara itu, satu lagi kluster komuniti berkaitan majlis pengebumian dikesan di Kampung Palawan, Pos Iskandar, Bera, Pahang dengan 36 kes positif setakat ini.
Kes indeks dalam Kluster Pos Iskandar itu  merupakan lelaki berumur 58 tahun yang dikesan hasil saringan individu bergejala selepas mangsa mula menunjukkan gejala pada 2 Julai lepas.

“Mangsa kemudian didapati positif 17 Julai lalu,” kata rumusan kluster itu.
Kluster Jalan Bacang 30 dan Kluster Pos Iskandar adalah antara 17 kluster baharu termasuk lima kluster komuniti yang dilaporkan hari ini. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Individu guna wang tunai dianggap tua
Oleh KOSMO!

18 Julai 2021, 7:45 pm
LONDON – Satu kaji selidik di Britain mendapati, golongan milenial yang masih menggunakan wang tunai serta meletakkan sapu tangan pada poket baju adalah petanda utama bahawa dia sedang mengalami proses penuaan, lapor akhbar Metro UK semalam.
Kaji selidik yang dijalankan oleh syarikat peruncit tenaga, Love Energy Savings itu turut mendedahkan tabiat lain seperti menonton televisyen, membaca buku dan bercakap menggunakan telefon adalah termasuk dalam senarai petanda seseorang semakin berumur.
Selain itu, 12 peratus daripada responden kaji selidik itu turut berpendapat bahawa menjalin hubungan di dunia nyata adalah ketinggalan zaman.
Ini sekali gus membuktikan bahawa generasi muda kini mempunyai pilihan hiburan dan komunikasi yang terhad.
“Seberapa pantas kita mengguna pakai teknologi baharu adalah salah satu elemen penting dalam jurang generasi yang semakin meningkat di Britain.
“Kaji selidik kami menunjukkan bahawa golongan milenial dinggap sudah berusia jika mereka masih melakukan aktiviti seperti menonton televisyen serta menggunakan telefon bimbit untuk berhubung dengan orang lain berbanding menggunakan fungsi mesej,” kata Ketua Pegawai Eksekutif Love Energy Savings, Phil Foster.

Antara tabiat lain yang turut disenaraikan sebagai petanda seseorang telah berusia termasuk menerima bil dari peti surat, menulis senarai barangan pada kertas menggunakan pen, merokok, menghubungi perkhidmatan teksi, aktif di akaun Facebook, menggunakan kamera dan memakai seluar jeans jenis skinny. – AGENSI


NASA kesan sendawa makhluk asing di Marikh
Oleh KOSMO!

18 Julai 2021, 8:45 pm
PASADENA, CALIFORNIA – Sekumpulan saintis dari California, Amerika Syarikat mendakwa kenderaan peneroka milik Agensi Pentadbiran Aeronautik dan Angkasa Lepas Kebangsaan (NASA), Curiosity, berjaya mengesan kehadiran sendawa makhluk asing, lapor akhbar Daily Star kelmarin.
Berdasarkan laporan dalam kertas penyelidikan pakar-pakar dari Institut Teknologi California, saintis mendakwa mereka  mengesan sumber gas metana, kebiasaannya dihasilkan oleh mikroba, yang membawa kesimpulan terhadap kemungkinan adanya kehidupan di planet merah itu.
Mereka juga mungkin telah berjaya mengesan sumber kepada gas metana yang terhasil, iaitu hanya beberapa belas kilometer dari kedudukan Curiosity.
“Penemuan penyelidikan ini menunjukkan bahawa kawasan pelepasan aktif berada di sebelah barat dan barat daya Curiosity, di lantai kawah barat laut.
“Ini mungkin menjadi satu kebetulan bahawa kami telah memilih kawasan mendarat untuk Curiosity yang terletak bersebelahan dengan tapak pelepasan metana aktif,” kata kertas laporan tersebut.
Tambah para penyelidik, keadaan itu dikatakan akan menjadi prospek baharu kepada para saintis, kerana hampir semua gas metana di atmosfera Bumi mempunyai asal-usul biologi.

Penemuan tersebut menjadi petunjuk utama kepada pencarian kehidupan di planet Marikh, yang sekian lama menjadi tarikan para penyelidik. – AGENSI


Kenderaan mungkin bertambah menjelang Aidiladha
Oleh NUR HUDA MUSA

18 Julai 2021, 7:18 pm
PETALING JAYA – Anggota dan petugas keselamatan negara diarah bersiap sedia untuk menghadapi pertambahan kenderaan yang cuba merentas negeri tanpa kebenaran termasuk untuk pulang ke kampung menjelang sambutan Aidiladha dua hari lagi.
Timbalan Perdana Menteri, Datuk Seri Ismail Sabri Yaakob berkata, Polis Diraja Malaysia (PDRM) semalam melaporkan sebanyak 381,952 kenderaan telah diperiksa di sekatan jalan raya (SJR) seluruh negara.
“Jumlah bilangan kenderaan diarahkan berpatah balik paling tinggi dicatatkan pada 16 Julai lalu iaitu sebanyak 4,839 sejak Pelan Pemulihan Negara (PPN) dilaksanakan.
“Kerajaan menasihatkan orang ramai supaya tidak curi-curi pulang ke kampung dan kekal duduk di rumah supaya tidak dijangkiti dan menjangkiti orang lain,” katanya dalam satu kenyataan di sini hari ini.
Ismail Sabri berkata, peningkatan kes serta kluster yang disebabkan pergerakan rentas negeri dan ziarah pada Aidilfitri lalu perlu dijadikan iktibar agar semua pihak tidak mengambil ringan terhadap pematuhan prosedur operasi standard yang telah ditetapkan dalam usaha untuk memutuskan rantaian jangkitan Covid-19. – K! ONLINE
Jika anda mengalami kemurungan dan tekanan hubungi:

MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Penduduk terima sumbangan 3.8 tan sayur
Oleh MOHD SYALMIZI HAMID

18 Julai 2021, 6:43 pm
SEBERANG PERAI – Sebanyak 3.8 tan sayur-sayuran diedarkan kepada lebih 2,000 penduduk di sekitar Tasek Gelugor dan Kepala Batas di sini hari ini bagi meringankan beban mereka yang terjejas akibat pandemik Covid-19.
Pegawai penyelaras khas kepada Ketua Menteri, Lay Hock Peng berkata, program sumbangan itu membabitkan 13 kawasan Majlis Pengurusan Komuniti Kampung (MPKK) di Tasek Gelugor dan sembilan di Kepala Batas.
Menurut beliau, program berkenaan dianjurkan untuk membantu penduduk dan meringankan beban keluarga yang terjejas akibat Covid-19.
“Terima kasih kepada Persatuan Pekebun Sayur Pulau Pinang kerana menawarkan harga istimewa sayur dari pekebun di Pinang Tunggal agar kami dapat membantu lebih ramai orang.
“Syarikat swasta juga terlibat dalam program ini dan sebanyak 12,000 keping pelitup muka dan biskut turut diedarkan. Para sukarelawan juga telah bekerja 10 jam berturut-turut bagi memastikan proses pengedaran berjalan lancar,” katanya hari ini.
Beliau berkata, Pejabat Pegawai Penyelaras Khas Ketua Menteri kawasan Kepala Batas juga akan mengedarkan 200 bakul makanan kepada warga emas dan golongan yang memerlukan sempena Hari Raya Aidiladha. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


169 ekor lembu dijangkiti LSD dalam tempoh tiga bulan
Oleh YATIMIN ABDULLAH

18 Julai 2021, 6:34 pm
RANTAU PANJANG – Sebanyak 169 ekor lembu di negara ini disahkan positif penyakit Lumpy Skin Disease (LSD) sejak bulan April lalu.
Timbalan Menteri Pertanian dan Industri Makanan II, Datuk Che Abdullah Mat Nawi berkata, jumlah itu diperoleh hasil daripada pemeriksaan di 12,757 premis yang telah dijalankan oleh Jabatan Perkhidmatan Veterinar dan Jabatan Perkhidmatan Kuarantin dan Pemeriksaan Malaysia (Maqis).
“Jumlah itu bermula hujung April hingga semalam. Kita akan lupuskan lembu-lembu itu bagi memastikan wabak tersebut tidak menular sekali gus menyelamatkan ternakan di negara ini,” katanya.
Beliau berkata demikian kepada pemberita selepas mengadakan tinjauan rampasan ayam sejuk beku di Stesen Maqis Rantau Panjang di sini hari ini.
Mengulas lanjut, Che Abdullah memberitahu, kerajaan telah menghentikan aktiviti mengimport lembu-lembu dari Thailand dan langkah itu dilihat berjaya mengurangkan jangkitan LSD daripada terus menular di negara ini.
Katanya, selain itu, kerajaan turut mengehadkan pergerakan haiwan ruminan dari satu negeri ke negeri lain dalam usaha membendung jangkitan tersebut. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Tokan dadah ditahan polis
18 Julai 2021, 7:06 pm
PETALING JAYA – Seorang lelaki dipercayai tokan dadah ditahan di Kampung Lubuk Kelubi Batu 19, Hulu Langat, Kajang, semalam.
Ketua Polis Daerah Kajang, Asisten Komisioner Mohd. Zaid Hassan berkata, lelaki tersebut ditahan sepasukan anggota dari Balai Polis Batu 18 pada pukul 5.15 petang hasil daripada maklumat berkaitan aktiviti penagihan dadah.
Menurutnya, polis turut merampas dadah dan sejumlah wang dengan keseluruhan anggaran rampasan bernilai RM1,120.
“Pihak polis merampas dadah jenis syabu dan heroin bernilai kira-kira RM900 dipercayai bagi tujuan pengedaran.
“Selain itu, kami juga menyita wang tunai berjumlah RM220 disyaki diperoleh daripada hasil jualan dadah-dadah tersebut,” katanya dalam satu kenyataan di sini hari ini.
Tambah Mohd. Zaid, suspek mempunyai 10 rekod lampau dan hasil ujian saringan air kencing mendapati dia positif dadah.

“Suspek dibawa ke Balai Polis Batu 18 untuk siasatan lanjut. Kes disasat di bawah Seksyen 39B Akta Dadah Berbahaya 1952 dan Seksyen 15(1) akta yang sama,” ujarnya. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Larangan bunyi siren ambulans, elak penduduk cemas
Oleh KOSMO!

18 Julai 2021, 6:55 pm
JAKARTA – Penduduk di sebuah perkampungan di Surabaya menggesa ambulans atau van jenazah yang melalui kawasan perkampungan mereka agar tidak membunyikan siren bagi mengelakkan perasaan cemas dalam kalangan masyarakat setempat, lapor laman berita Suara.com kelmarin.
Gesaan yang dibuat penduduk Desa Keputih itu dilakukan susulan lokasi kampung tersebut yang menjadi akses utama kepada van jenazah yang membawa mayat pesakit Covid-19  menuju ke kawasan perkuburan khas berdekatan.
Jika sesiapa yang melalui kawasan kampung itu, mereka dapat melihat satu papan tanda besar yang memberi peringatan agar ambulans tidak membunyikan siren.
“Anda memasuki kawasan kampung Desa Keputih. Pertama, ambulans atau van jenazah diminta mematikan siren.
“Kedua, penghantar jenazah diminta agar tidak berkelakuan sombong. Jangan ganggu ketenteraman penduduk setempat,” tulis papan tanda tersebut.
Sementara itu, menurut seorang penduduk setempat, Misiani, sebelum peringatan itu dikeluarkan, penduduk kampung berasa cemas setiap kali terdapat ambulans yang melalui kawasan kampung itu.

“Sejak kebelakangan ini, mungkin ada hampir seratus ambulans yang melalui kawasan kampung ini dalam sehari. Jika pada waktu malam, ia amat menyeramkan.
“Jadi, peringatan itu adalah sebagai tanda protes penduduk kampung ini yang sering berasa ketakutan kerana terdengar bunyi siren ambulans,” katanya. – AGENSI


Kenderaan masuk Sungai Petani tak bertambah
Oleh NUR SYAZWANA MANSOR dan NUR NAZLINA NADZARI

18 Julai 2021, 7:30 pm
SUNGAI PETANI – Tiada pertambahan kenderaan luar biasa berlaku di Plaza Tol Sungai Petani Selatan setakat hari ini walaupun menjelang sambutan Hari Raya Aidiladha pada Selasa ini.
Tinjauan Kosmo! di Plaza Tol Sungai Petani Selatan dan kawasan sekitarnya mendapati aliran trafik adalah sama seperti hujung minggu biasa yang mana jalan raya kelihatan lengang berbanding hari bekerja.
Ketua Polis Daerah Kuala Muda, Asisten Komisioner Adzli Abu Shah berkata, aliran trafik pada hari ini adalah sama seperti aliran trafik pada kebiasaan setiap hujung minggu.
Menurutnya, sepanjang tempoh pelaksanaan Perintah Kawalan Pergerakan (PKP) 3.0 di daerah Kuala Muda sejak 1 Jun lalu hingga kini, purata harian jumlah pemeriksaan kenderaan adalah antara 7,000 hingga 10,000 ribu kenderaan sehari.
Petugas memeriksa kenderaan yang keluar masuk di SJR Kilometer 17, Simpang Empat hari ini.
Sementara itu, di Perlis, jumlah kenderaan yang memasuki negeri itu hari ini didapati berkurangan sejak awal pagi tadi.
Ketua Polis negeri, Datuk Surina Saad berkata, beliau dimaklumkan mengenai penurunan tersebut oleh Ketua Polis Daerah di tiga sekatan jalan raya (SJR) yang memasuki negeri ini dari Kedah iaitu SJR Pauh, SJR Jelempok di Arau dan SJR Kilometer 17 Simpang Empat di Kangar.

Katanya, statistik sebenar bagaimanapun hanya boleh diketahui pada tengah malam ini. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Netizen tak keruan lihat anak bujang Edika Yusof memasak
Oleh MOHAMMAD SHAHEMY AZMI

18 Julai 2021, 6:58 pm
PETALING JAYA – Gara-gara memperlihatkan aksi anak bujangnya sebagai ‘cef’ dalam sebuah video memasak di dapur, ruangan komen Instagram pelakon tampan Edika Yusof dibanjiri komen-komen nakal daripada netizen.
Menerusi hantaran video berkenaan, Edika berkongsi video anak keduanya, Fardeen Nasrulhaq, 17, sedang menyediakan menu masakan sambal udang petai dalam keadaan tidak berbaju dan hanya memakai apron.
“Hari ini giliran anak lelaki saya, Fardeen masak sambal udang petai. Berdengung!” tulisnya pada kapsyen dalam hantaran video tersebut.
Berbekalkan wajah yang kacak seperti bapanya, video masakan oleh Fardeen pantas menarik perhatian netizen termasuk rakan artis dalam Instagram. Masing-masing meninggalkan komen mengusik anak bujang pelakon yang pernah terkenal menerusi filem Maria Mariana itu.
“Masakan tak sedap pun jadi sedap sebab anak bujang ‘sado’ yang masak. Baju mana?” soal pelakon Zila Bakarin.
“Sambal bertambah sedap bila orang yang masak kacak. Tapi sayang saya tidak makan petai,” kata seorang pengguna Instagram.

“Untunglah siapa yang dapat berkahwin dengan anak Edika. Kacak orangnya,” komen seorang lagi netizen.
Dalam video tersebut, pelakon berusia 54 tahun itu turut memberitahu bahawa petai yang dimasak anaknya telah dibeli secara dalam talian dari Kedah.
Sekadar info, Edika sebelum ini pernah hilang seketika dari radar dunia hiburan sebagai pelakon kerana memberi tumpuan untuk menjaga isterinya, Norhidayah Yusri, 43, yang lumpuh sejak 16 tahun lalu.
Selain Fardeen, Edika turut mempunyai dua lagi cahaya mata iaitu Nazirul Afiq, 23 dan Fereena Nurulhaq, 16. -K! ONLINE


Ziarah pusara mangsa MH17 secara maya ubat kerinduan
Oleh FARAHWAHIDA AHMAD

18 Julai 2021, 7:02 pm
SEGAMAT – Semalam genap tujuh tahun detik hitam pesawat MH17 yang dalam perjalanan dari Amsterdam, Belanda ke Kuala Lumpur ditembak jatuh pada tanggal 17 Julai 2014.
Pelaksanaan Perintah Kawalan Pergerakan (PKP) 3.0 ketika ini menyebabkan ahli keluarga tidak dapat melawat pusara mangsa MH17 yang disemadikan di tanah perkuburan.
Bagi memenuhi hasrat untuk melihat pusara bagi melepaskan kerinduan, Ketua Kampung Kenangan Batu Anam, Segamat, Kamarudin Sarip, 57, mengambil inisiatif berkongsi gambar pusara kepada waris menerusi aplikasi WhatsApps.
Menurutnya, seorang mangsa tragedi MH17, Hasni Hardi Parlan, 32, yang juga seorang jurutera perkapalan telah disemadikan di kampung tersebut.
“Diharap waris mangsa diberikan ketabahan dan saya lakukan inisiatif ini atas permintaan ahli keluarga yang tidak boleh datang ziarah secara fizikal.
“Kita mendoakan waris mangsa boleh menziarahi pusara semula setelah PKP ditamatkan,” kata Kamarudin ketika ditemui di Tanah Wakaf Perkuburan Paya Luas di sini hari ini.

Menurut Kamarudin, imej pusara berkenaan akan dihantar secara maya kepada waris serta kenalan atas permintaan. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Beberapa lokaliti di empat negeri kena PKPD
Oleh NUR HUDA MUSA

18 Julai 2021, 7:44 pm
PETALING JAYA – Beberapa lokaliti di Kelantan, Sabah, Perak dan Sarawak akan dikenakan Perintah Kawalan Pergerakan Diperketatkan (PKPD) bermula 20 Julai hingga 2 Ogos ini.
Timbalan Perdana Menteri, Datuk Seri Ismail Sabri Yaakob berkata, langkah itu dilaksanakan berikutan terdapat peningkatan trend kes Covid-19 di lokaliti-lokaliti terbabit.
“Lokaliti-lokaliti yang terlibat ialah di Kampung Long Kiangan dan Kampung Ranau-ranau, Sipitang, Sabah; empat lokaliti dalam Mukim Likas, Kota Kinabalu iaitu Taman Teluk Likas, Kampung Gusung, Taman Kurnia Jaya dan Kuarters Kilang Permai Jaya.
“Kawasan lain di Sabah yang dikenakan PKPD ialah Kampung Muhibbah dan Kampung Bakalau, Beaufort; Ladang Agathis, Kalabakan; dua perkampungan di Sipitang iaitu Kampung Solob dan Kampung Tunas Baru; Kampung Dandulit Matunggong di Kudat dan Kampung Nosoob, Penampang, Sabah,” katanya dalam satu kenyataan di sini hari ini.
Sementara itu di Perak, beberapa lokaliti turut dikenakan PKPD iaitu di Taman Melor Fasa Satu, Hilir Perak; dua lokaliti di Mukim Batu Kurau, daerah Larut, Matang dan Selama (LMS) iatu Kampung Batu 19 1/2 dan Kampung Batu 20.
“PKPD juga akan dilaksanakan di 10 lokaliti dalam Mukim Batang Padang, daerah Batang Padang, Perak iaitu Taman Tapah/ Taman Bunga Raya dan Kampung Datuk; Taman Sri Damai 1/Taman Sri Damai 2; Taman Sri Tapah, Taman Sri Asoka, Kampung Baru Kampung Pahang, Kampung Baru 5 Tapah Road, Kampung Baru Pekan Getah, Kampung Batu Melintang dan Kampung Tanah Mas.

“Tiga lagi lokaliti dalam Mukim Bidor, daerah Batang Padang, Perak juga akan dikenakan PKPD iaitu Taman Awam 3 Bidor/ Taman Permata Bidor, Taman Sri Bidor dan Taman Bidor Jaya/ Kampung Cegar Tambahan/ Kampung Cegar,” katanya.
Selain itu, turut dikenakan PKPD ialah dua lokaliti di Mukim Bukit Jawa, Pasir Puteh, Kelantan iaitu Kampung Lepah serta Kampung Alor Hijau dan Kampung Emperoh Nyiru Grait, Kuching, Sarawak.
“Sidang khas juga bersetuju untuk melanjutkan PKPD di Kampung Serudung Baru, Tawau, Sabah yang sepatutnya tamat esok sehingga 2 Ogos berkuat kuasa 20 Julai ini,” tambahnya. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


‘Pelancong tiada, sumpah sebak, sedih’ – Instafamous ini menangis kenang nasib Melaka
Oleh MOHD. HAIKAL ISA

18 Julai 2021, 7:12 pm
PETALING JAYA – Satu perkongsian video pensohor media (instafamous), Otam Blurr atau nama sebenarnya, Mohd Rustam Johari membuatkan ramai sayu hati apabila negeri kelahirannya, Melaka yang terkenal dengan aktiviti perlancongan kini boleh diibaratkan seperti padang jarak padang tekukur.
Menerusi video yang dimuat naik, Otam yang terkenal dengan untaian video parodi itu mengalirkan air mata mengenang nasib negeri Melaka yang kini vakum daripada sebarang lawatan pelancong disebabkan wabak Covid-19.
“Jalan-jalan di sini tapi rasa sebak. Betul sebak.. (menahan nafas panjang).
“Sebab tak tahu nak cakap macam mana. Selama ini, kita di sini tengok pelancongan giat sangat di Melaka. Tapi, apabila tiada pelancong, sumpah weh sedih sangat,” ujar Otam dalam nada penuh beremosi seraya mengalirkan air mata dalam video yang dimuat naik.
Hantaran video lelaki itu turut mendapat perhatian aktres hebat, Nad Zainal yang menulis dalam ruangan komen: “Nanti habis dos kedua, aku datang ya Otam. Tunggu habis Covid ini.”
Sebelum Covid-19 melanda, negeri bersejarah itu memang jarang lengang daripada aktiviti pelancongan.

Terkenal dengan juadah signatur asam pedas dan aktiviti malam bersukaria menghayati panorama Bandaraya Melaka termasuklah berjalan perlahan-lahan sambil duduk berehat menaiki beca berwarna-warni, kemeriahan itu kini hanya tinggal kenangan sehinggalah wabak Covid-19 benar-benar dapat dikawal sepenuhnya di negara ini.
Satu laporan media sebelum ini menyebut, berdasarkan jumlah pembaharuan keanggotaan dengan Persatuan Ejen-ejen Pelancongan dan Pengembaraan Malaysia (MATTA) tahun 2021, 50 peratus pengusaha sektor pelancongan di negeri bersejarah tersebut telah menutup pintu perniagaan masing-masing. – K! ONLINE


Aksi peniaga berlakon letak tanda harga ‘kantoi’
Oleh AMREE AHMAD

18 Julai 2021, 6:25 pm
PUTRAJAYA – Tindakan segelintir peniaga di Pasar Awam Taman Seri Gombak dekat ibu negara yang hanya meletakkan tanda harga ketika ada penguat kuasa akhirnya terbongkar hasil penyamaran 15 anggota Bahagian Penguat Kuasa Kementerian Perdagangan Dalam Negeri dan Hal Ehwal Pengguna (KPDNHEP) dari ibu pejabat Putrajaya hari ini.
Menurut Pengarahnya, Azman Adam, pasukan itu melaksanakan Ops Samar susulan aduan diterima mengenai sikap peniaga ‘berlakon’ apabila ada tinjauan penguat kuasa beruniform.
“Mereka cuma letak tanda harga ketika pegawai kementerian berpakaian seragam hadir untuk pemeriksaan, tetapi apabila beredar, ia tidak dipamerkan,” katanya menerusi kenyataan hari ini.
Operasi pemantauan itu diketuai sendiri Azman bagi memastikan pematuhan penandaan harga sepanjang masa dan bukan hanya dibuat ketika penguat kuasa datang pada waktu tertentu.
Pasar moden yang terletak di Jalan SG 3/7, Taman Seri Gombak, Gombak itu diuruskan oleh Majlis Perbandaran Selayang dan mempunyai 87 premis niaga.
“Hasil pemantauan setakat ini, boleh dikatakan kadar pematuhan penandaan harga adalah 70 peratus, manakala bakinya masih ada peniaga gagal berbuat demikian,” jelasnya yang turut memberitahu Ops Samar turut dijalankan di beberapa pasar awam di sekitar Perlis, Kedah, Pulau Pinang dan Selangor sejak beberapa hari lepas. -K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


153 kematian lagi
Oleh SITI A'ISYAH SUKAIMI

18 Julai 2021, 6:18 pm
PUTRAJAYA – Kes kematian Covid-19 hari ini mencatatkan angka tertinggi sebanyak 153 kes, menjadikan jumlah kes kematian terkini mencecah 7,019.
Kementerian Kesihatan dalam ciapan Twitter memaklumkan, jumlah kes aktif dengan kebolehjangkitan juga terus meningkat kepada 124,593 kes termasuk 909 kes sedang dirawat di Unit Rawatan Rapi dan 445 kes memerlukan bantuan pernafasan.
“Kes baharu pula mencatatkan sebanyak 10,710 kes termasuk 12 kes import, menjadikan jumlah kes Covid-19 sebanyak 916,561 kes.
“Terdapat 5,778 kes sembuh dengan jumlah kes sembuh sepenuhnya daripada Covid-19 sebanyak 784,949 kes,” ujarnya. -K!ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


LPT 2 lengang, aliran trafik ke Terengganu normal
Oleh NIK NUR IZZATUL HAZWANI NIK ADNAN

18 Julai 2021, 6:29 pm
KEMAMAN – Aliran trafik di Lebuh Raya Pantai Timur 2 (LPT 2) amat lengang biarpun Hari Raya Aidiladha bakal disambut lusa.
Tinjuan hari ini di sekatan jalan raya (SJR) Perasing dekat sini yang merupakan pintu masuk utama negeri ini terutama oleh pengguna dari Pantai Barat mendapati tidak banyak dilalui oleh kenderaan.
Ketua Polis Daerah Kemaman, Superintendan Hanyan Ramlan berkata, pementauan di dua SJR di sempadan negeri iaitu Perasing dan Chendor di sini mendapati tiada kemasukan luar biasa kenderaan dari Terengganu sejak beberapa hari lalu.
Beliau berkata, secara purata, hanya 6,500 keluar masuk ke Terengganu melalui daerah ini pada setiap hari dengan kebanyakannya atas urusan kerja atau perniagaan. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Maltrac UMT ditauliah pusat latihan SLDN
Oleh MOHD AZLI ADLAN

18 Julai 2021, 6:12 pm
KUALA NERUS – Universiti Malaysia Terengganu (UMT) muncul universiti awam pertama di negara ini yang memiliki pusat latihan Sistem Latihan Dual National (SLDN) sendiri.
Pusat Pengangkutan dan Logistik Maritim (Maltrac) UMT yang merupakan pusat penyimpanan data logistik dan pengangkutan kebangsaan telah ditauliah sebagai pusat latihan SLDN baru-baru ini.
Pengurus Pusat Bertauliah SLDN Maltrac, Dr. Izyan Munirah Mohd. Zaideen berkata, pusat itu mula menerima pelatih bagi program perantis SLDN dengan kerjasama syarikat Eastern Pacific Industrial Corporation Bhd. pada awal bulan ini.
“Seramai 25 pelatih terlibat dalam program perantis berkenaan bagi modul Perancangan Operasi Pelabuhan yang dikendalikan pengajar bertauliah SLDN, Dr. Jagan Jeevan.
“Ia sejajar dengan kedudukan Maltrac sebagai pusat rujukan untuk penyelidikan dan pendidikan dalam bidang logistik dan pengangkutan,” katanya di sini hari ini.
Izyan Munirah berkata, pusat latihan SLDN Maltrac tersebut telah membuka peluang kerjaya kepada belia yang ingin menceburi bidang maritim.

Beliau berkata, program SLDN tersebut mampu memberi manfaat besar melalui penawaran tenaga kerja berkemahiran tinggi dalam sektor pelabuhan dan perkapalan.
“Ia bertepatan dengan matlamat SLDN kelolaan Jabatan Pembangunan Kemahiran (JPK) untuk memberi latihan kepada tenaga mahir di negara ini bagi mengasah kembali dan meningkatkan kemahiran mereka,” katanya. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Bapa bunuh anak gara-gara gambar makan tahi ditemui
Oleh KOSMO!

18 Julai 2021, 6:00 pm
DENVER, COLORADO – Seorang lelaki berdepan dengan hukuman penjara 48 tahun selepas didapati bersalah membunuh anak lelakinya apabila remaja itu terjumpa gambarnya sedang memakan najis, lapor akhbar Daily Star hari ini.
Mark Redwine, 59, dituduh melakukan perbuatan itu kerana hilang kawalan apabila anaknya, Dylan menemui beberapa keping gambar lamanya yang memakai coli serta memakan najis daripada lampin.
Pendakwa raya, Fred Johnson memberitahu mahkamah bahawa Redwine hilang sabar apabila mangsa menunjukkan gambar yang dijumpai kepada bapanya.
“Sebuah hubungan yang musnah, yang didedahkan menerusi gambar-gambar tidak senonoh di tangan seorang remaja berusia 13 tahun telah mencetuskan keganasan dalam diri tertuduh,” tegasnya.
Dylan sebelum ini dilaporkan hilang pada November 2012, dan empat tahun lalu, Mark telah ditahan, namun perbicaraan telah ditangguhkan beberapa kali dalam tempoh sembilan tahun lepas.
Hukuman ke atas Redwine bakal ditentukan oleh mahkamah pada 8 Oktober ini. – Agensi


Nelayan Vietnam sanggup terjun laut elak ditahan APMM
Oleh MOHD AZLI ADLAN

18 Julai 2021, 6:30 pm
KUALA TERENGGANU – Tindakan nekad sebahagian daripada 13 nelayan Vietnam terjun ke tengah laut bagi mengelak diberkas gagal hasil tindakan cekap pasukan Maritim Malaysia (APMM) kelmarin.
Mereka yang merupakan kru dua bot nelayan Vietnam dipintas Kapal Maritim (KM) Gemia ketika sedang asyik mengaut hasil laut secara haram pada kedudukan 108 hingga 112 batu nautika dari perairan Kuala Terengganu dekat sini.
Pengarah Maritim Terengganu, Kepten Maritim Muhammad Suffi Mohd. Ramli berkata, kesemua 13 kru dua bot nelayan asing yang berusia antara 22 hingga 41 tahun terbabit panik apabila menyedari kehadiran KM Gemia.
“Sebahagian mereka cuba melepaskan diri dengan terjun ke tengah laut tanpa memikirkan keselamatan diri masing-masing.
“Begitpun cubaan mereka gagal apabila berjaya dikepung sebelum dibawa naik kembali ke atas kapal untuk pemeriksaan tidak lama kemudian,” katanya di sini hari ini.
Muhammad Suffi berkata, pemeriksaan mendapati kesemua suspek tidak memiliki dokumen penjalanan dan permit kerja yang sah.

Tambah beliau, kedua-dua bot nelayan itu juga dipercayai tidak mempunyai lesen menangkap ikan sah daripada Jabatan Perikanan.
“Dua bot, peralatan menangkap ikan, hasil laut, minyak diesel yang keseluruhannya dianggarkan bernilai RM3 juta telah disita,” katanya. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


RCI Tabung Haji tidak libatkan pentadbiran PN
Oleh ROHANA MOHD. NAWI

18 Julai 2021, 6:21 pm
KOTA BHARU – Penubuhan Suruhanjaya Siasatan Diraja (RCI) Lembaga Tabung Haji (TH) yang diputuskan baru-baru ini tidak melibatkan pentadbiran kerajaan yang memerintah ketika ini iaitu Perikatan Nasional (PN).
Timbalan Menteri di Jabatan Perdana Menteri (Hal Ehwal Agama), Datuk Ahmad Marzuk Shaary berkata, pentadbiran PN masih baharu, malah ia akan merencatkan perancangan yang bakal dilaksanakan terhadap TH sekiranya kerajaan ketika ini terlibat dalam RCI itu.
“Kerajaan PN belum melaksanakan pelan yang disediakan. Kita tidak mahu RCI yang bakal dilaksanakan akan membantutkan usaha untuk menambah baik TH.
“Pada masa sama, kita juga mahu meningkatkan keyakinan pendeposit kepada TH. Setakat ini, tidak timbul sebarang isu yang mencurigakan masyarakat khususnya 11 juta pendeposit. RCI juga akan dilaksanakan secara telus dan jujur,” katanya.
Beliau berkata demikian pada sidang akhbar selepas menyampaikan bakul makanan kepada penerima di Pusat Khidmat Dewan Undangan Negeri (DUN) Panchor di sini hari ini.
Ahmad Marzuk memberitahu, masih terlalu awal untuk menetapkan sebarang terma dalam itu RCI dan ia diserahkan kepada jawatankuasa yang terbabit.

Menurutnya, RCI TH akan dilaksanakan dalam tempoh 2014 hingga 2020 iaitu termasuk hampir dua tahun pemerintahan Pakatan Harapan (PH).
“Ia akan membabitkan semua urusan TH termasuk berkaitan pemindahan aset,” ujarnya.- K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Jangan balik Kelantan – Annuar
Oleh MOHD. HUSNI MOHD. NOOR

18 Julai 2021, 6:08 pm
PUTRAJAYA – “Saya rayu kepada anak Klate (Kelantan) di perantauan agar tidak rentas sempadan ‘balek Klate’,” kata Menteri Wilayah Persekutuan, Tan Sri Annuar Musa.
Annuar yang juga Ahli Parlimen Ketereh berkata, kepulangan anak perantauan ke Kelantan boleh membantutkan proses pemulihan jangkitan Covid-19 di Kelantan dan mungkin boleh mewujudkan kluster baharu.
“Saya merayu kepada anak Kelantan di perantauan (Lembah Klang) agar seberapa boleh tidak rentas sempadan untuk pulang ke Kelantan.
“Ini memandangkan Lembah Klang masih merekodkan kes sporadik yang tinggi,” katanya menerusi ciapan di Twitter, hari ini. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Lebih 15 rumah terbakar di Kampung Tanjung Aru
Oleh IVAN AMIRUL

18 Julai 2021, 6:25 pm
KOTA KINABALU – Lebih 15 rumah musnah dalam kebakaran di Kampung Tanjung Aru Baru awal pagi tadi.
Dalam kejadian pukul 4.20 pagi itu, api dipercayai bermula dari sebuah rumah sebelum merebak memusnahkan kediaman berhampiran ekoran kedudukan yang rapat antara satu sama lain.
Bagaimanapun, tiada kemalangan jiwa atau kecederaan dilaporkan berikutan semua penghuni sempat menyelamatkan diri.
Turut musnah lima kenderaan milik penduduk kampung yang diletakkan berdekatan rumah.
Ketua Zon I Kota Kinabalu, Jabatan Bomba dan Penyelamat Malaysia (JBPM) Sabah, Penguasa Kanan Bomba Hamsa Isnurdini berkata, pihaknya menerima panggilan kecemasan pukul 4.32 pagi.
“Sebaik tiba di lokasi, kita mendapati api sedang marak sehingga memusnahkan 15 rumah atas air berstruktur kayu.

“Bantuan penduduk kampung yang membantu pasukan bomba berjaya mengawal kebakaran daripada terus merebak dan menyelamatkan sebahagian lagi rumah berdekatan,” katanya ketika ditemui di lokasi kebakaran hari ini. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Wanita 102 tahun disuntik vaksin Covid-19 oleh cucu
Oleh TENGKU DANISH BAHRI TENGKU YUSOFF

18 Julai 2021, 6:15 pm
KUALA NERUS – Seorang jururawat Hospital Universiti Sultan Zainal Abidin (Unisza) berbangga dapat berkhidmat menyuntik sendiri vaksin Covid-19 kepada neneknya yang berusia 102 tahun.
Mohamad Burhan Hasan, 31, berkata, dia tidak menyangka mendapat peluang tersebut terhadap neneknya, Fatimah Muda di Pusat Pemberian Vaksin (PPV) Universiti Sultan Zainal Abidin (Unisza) di sini hari ini.
“Saya berbangga dapat berkhidmat untuk nenek sendiri apabila menjadi jururawat yang menyuntik vaksin berkenaan.
“Walaupun sudah lanjut usia dan mempunyai rekod penyakit diabetes dan tekanan darah tinggi, nenek tidak gentar untuk disuntik vaksin Covid-19,” katanya ketika ditemui di PPV Unisza di sini hari ini.
Mohamad Burhan berkata, neneknya, Fatimah yang berasal dari Kampung Manir, Kuala Terengganu dapat memahami keperluan vaksin setelah menerima penjelasan anak dan cucu yang berkhidmat dalam bidang perubatan.
Ujarnya, Fatimah dijemput ke PPV berkenaan dengan menaiki ambulans Bulan Sabit Merah (MRC) dari kediaman salah seorang anaknya di Kampung Wakaf Mempelam, Kuala Terengganu.

“Nenek sendiri faham dan prosedur dua dos suntikan yang perlu diterimanya. Sebagai golongan berisiko, sudah tentu ahli keluarga yang lain mahu dia menerima vaksin Covid-19 segera,” katanya. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Aliran kenderaan masuk ke Pahang normal
Oleh ABDUL RASHID ABDUL RAHMAN

18 Julai 2021, 5:26 pm
KUANTAN – Aliran keluar masuk kenderaan ke Pahang hari ini adalah terkawal dan tidak berlaku pertambahan kenderaan yang luar biasa.
Ketua Jabatan Siasatan dan Penguatkuasaan Trafik Pahang, Superintendan Kamarulzaman Jusoh berkata, keadaan trafik di sekatan jalan raya (SJR) adalah normal seperti sebelum ini.
“Aliran keluar masuk adalah normal cuma ada yang mengatakan berlaku kesesakan adalah kerana polis melakukan pemeriksaan yang rapi di SJR termasuklah di SJR Plaza Tol Bentong.
“Tidak ada pertambahan kenderaan luar biasa dan semuanya terkawal,”katanya di sini, hari ini.
Menurut Kamarulzaman setakat ini tiada maklumat terkini mengenai jumlah kenderaan diarahkan berpatah balik memandangkan pelaksanaan larangan penggunaan surat rentas negeri Kementerian Perdagangan Antarabangsa dan Industri (MITI) baru berkuatkuasa hari ini.
Sementara itu Ketua Polis Daerah Temerloh, Asisten Komisioner Mohd. Azhar Mohd. Yusof berkata, keadaan trafik yang masuk ke Temerloh adalah terkawal.

Katanya, meskipun pemeriksaan terperinci dilakukan namun tidak berlaku kesesakan luar biasa termasuklah di SJR Plaza Tol Temerloh. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Azza Elite haramkan saudara-mara ziarah ibunya
Oleh MOHAMMAD SHAHEMY AZMI

18 Julai 2021, 5:35 pm
PETALING JAYA – Kedengaran mungkin agak lantang, namun penyanyi dan pelakon Azza Elite terpaksa bertegas dengan memberi amaran kepada saudara-maranya dari Selangor dan Kuala Lumpur supaya tidak bertandang ke rumah ibunya di kampung sempena Hari Raya Aidiladha nanti.
Ujar Azza, dia terpaksa bertegas demi kebaikan dan kesihatan ibunya buat masa ini kerana bimbang potensi dijangkiti Covid-19 berpunca akibat aktiviti kunjung-mengunjung.
“Pada saudara-mara dari Selangor dan Kuala Lumpur atau dari mana sahaja yang balik kampung, jangan sesekali anda datang rumah mak saya.
“Awas! Saya haramkan anda datang rumah mak saya ketika ini demi kebaikan dan kesihatannya,” tulisnya dalam satu hantaran yang dimuat naik dalam InstaStory miliknya.
TANGKAP layar daripada InstaStory Azza Elite.
Ujar Azza atau nama sebenarnya Noor Azzarima Zawari, selain ibunya, dia turut bimbang tentang keselamatan anaknya, Marissa dan pak cik yang turut berada di kampung pada ketika ini.
Kata Azza, dia tidak dapat menghalang saudara-maranya untuk melakukan perjalanan rentas negeri dengan pulang ke kampung, tetapi dia memohon supaya mereka tidak mengunjungi rumah ibunya yang difahamkan terletak di Ipoh, Perak.

“Tolonglah, awak nak balik itu awak punya pasal. Tapi jangan nak bawa balik penyakit dan merayap ke rumah saudara-mara. Jangan ‘gatal’ nak bersalaman bagai,” katanya.
Azza berkata mungkin apa yang dia sampaikan itu kedengaran agak kasar dan tidak manis. Namun dia terpaksa demi memikirkan keselamatan dan kesihatan orang tuanya di kampung.
Sebelum ini, Azza pernah berkongsi kebimbangan tentang situasi Covid-19 yang semakin memburuk menerusi sebuah video sambil menangis teresak-esak.
Ujarnya, dia berasa sangat bimbang dengan keadaan itu lebih-lebih lagi apabila memikirkan semakin ramai rakyat yang meninggal dunia akibat wabak tersebut. -K! ONLINE


Semua populasi dewasa selesai divaksin menjelang Oktober
Oleh NOR IDAYU BOSRO

18 Julai 2021, 5:32 pm
PUTRAJAYA – Sasaran Pogram Imunisasi Covid-19 Kebangsaan (PICK) akan dipercepatkan lagi susulan penemuan varian baharu yang lebih ganas dan peningkatan mendadak kes positif sejak kebelakangan ini.
Perdana Menteri, Tan Sri Muhyiddin Yassin berkata, kerajaan kini menyasarkan 100 peratus populasi dewasa di Selangor dan Kuala Lumpur akan menerima sekurang-kurangnya satu dos vaksin pada 1 Ogos ini menerusi Operasi Lonjakan Kapasiti.
Beliau berkata, pada masa sama, diunjurkan 100 peratus populasi dewasa di Sarawak akan menerima sekurang-kurangnya satu dos vaksin pada akhir Ogos ini.
Menurutnya, berdasarkan jadual asal, 80 peratus rakyat di negara ini akan menerima dos lengkap vaksin menjelang suku pertama tahun depan sebelum sasaran itu dipercepatkan ke bulan Disember ini.
“Hampir semua negeri akan mencatatkan kadar vaksinasi melebihi 50 peratus pada akhir Ogos ini diikuti peningkatan kepada 70 peratus menjelang September.
“Justeru, kerajaan menyasarkan 100 peratus populasi dewasa di negara ini akan menerima dos lengkap vaksin pada Oktober manakala peningkatan kapasiti untuk mencapai kadar suntikan 500,000 dos sehari,” katanya dalam kenyataan di Facebook rasmi beliau hari ini. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


16 Klinik Komuniti di Melaka ditutup
Oleh DIYANATUL ATIQAH ZAKARYA

18 Julai 2021, 5:59 pm
MELAKA – Jabatan Kesihatan Negeri (JKN) menutup 16 buah Klinik Komuniti di tiga daerah bagi memobilisasikan kakitangan membantu pasukan pengurusan Covid-19 di negeri ini.
Pengerusi Jawatankuasa Kesihatan dan Antidadah negeri, Datuk Rahmad Mariman berkata, penutupan itu akan berkuat kuasa esok sehingga tarikh yang diumumkan kelak.
Katanya, semua perkhidmatan klinik komuniti termasuk penjagaan luka akan dilakukan di Klinik Kesihatan berhampiran, manakala pesakit yang perlu mendapatkan rawatan selepas waktu pejabat boleh ke klinik yang menjalankan dua shif.
“Keputusan ini diambil sebagai strategi mengukuhkan keperluan sumber manusia di fasiliti kesihatan awam dengan memobilisasi kakitangan termasuk dari Klinik Komuniti untuk memberi tumpuan kepada perkhidmatan yang lebih memerlukan.
“Ini termasuklah di Pusat Penilaian Covid-19 (CAC), Pusat Pemberian Vaksin (PPV), Pusat Saringan Covid-19, Pusat Kuarantin dan Rawatan Berisiko Rendah (PKRC) serta di fasiliti kesihatan lain,” katanya ketika dihubungi di sini, hari ini.
Tambahnya, bagaimanapun Klinik Komuniti Batang Melaka di daerah Jasin tidak ditutup kerana purata kedatangan harian melebihi 100 pesakit.

Dalam pada itu, beliau turut memaklumkan, Jabatan Kecemasan dan Trauma Hospital Melaka turut mengambil langkah sama menutup Zon Hijau bermula esok selepas berlaku kesesakan dan kelewatan rawatan kepada pesakit yang datang bagi kes-kes ringan serta tidak kritikal. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 011-19598214
Befrienders Kuala Lumpur di talian 03-76272929


Tiada keperluan tambah PKRC
Oleh ZAKKINA WATI AHMAD TARMIZI

18 Julai 2021, 5:57 pm
JEMPOL: Tiada keperluan untuk menambah Pusat Kuarantin dan Rawatan Covid-19 Berisiko Rendah (PKRC) pada masa ini meskipun terdapat peningkatan kes jangkitan di seluruh negara.
Menteri di Jabatan Perdana Menteri (Tugas-Tugas Khas), Datuk Seri Mohd. Redzuan Md. Yusof berkata, PKRC sedia ada di seluruh negara di lihat masih mencukupi bagi menampung bilangan pesakit Covid-19.
“Jika ada keperluan kita akan akan tambah PKRC, bagaimanapun sehingga kini, ia masih terkawal dan tiada keperluan untuk menambah. Kita hantar pesakit ke pusat kuarantin bagi mendisiplinkan diri dan sekiranya mereka tinggal di rumah agak longgar.
“Setakat ini, lebih 200,000 pesakit Covid-19 yang berada di 484 stesen kuarantin dan 86 PKRC di seluruh negara. Sekiranya ada peningkatan angka dan kes bertambah tentu kita akan membuat pertimbangan untuk menambah atau sebaliknya,” katanya.
Beliau berkata demikian dalam sidang akhbar selepas menyempurnakan Program Sumbangan Kasih Bakul Prihatin Sempena Hari Raya Aidiladha di Balai Raya Felda Palong 4, dekat sini hari ini.
Dalam pada itu, Redzuan memaklumkan, kerajaan telah menyalurkan sebanyak RM1.7 juta menerusi program Bakul Prihatin Negara 2021.

“Ada sebilangan kecil menolak bantuan berkenaan malah kami juga ada menerima maklum balas ada yang mahukan lampin pakai buang dan barang basah. Kami akan semak melalui Angkatan Pertahanan Awam Malaysia di daerah masing-masing-masing supaya boleh di tambah baik bantuan berkenaan,” katanya lagi.- K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Sebab Covid-19, Aidil Aziz dapat solat jemaah dengan famili
Oleh MOHD. HAIKAL ISA

18 Julai 2021, 5:43 pm
PETALING JAYA – Biarpun wabak Covid-19 membataskan pergerakan kebanyakan rakyat Malaysia, pelakon Aidil Aziz melihat perkara tersebut sebagai hikmah apabila dapat solat berjemaah bersama keluarga tersayang.
Ujar suami kepada pelakon Fasha Sandha itu, dia bersyukur kerana dapat menghabiskan banyak waktu bersama keluarga walaupun terperuk di rumah sahaja sejak setahun kebelakangan ini.
“Memang tak boleh buat apa. Kalau kita fikir sangat, nanti kita yang tertekan. Saya mungkin okey lagi sebab ada famili. Bayangkan yang tiada famili atau berstatus bujang.
“Banyak waktu terisi bersama famili. Setiap pagi sediakan anak-anak untuk kelas online mereka, mandikan yang kecil. Bersenam kalau ada masa, tengok televisyen dan sebagainya.
“Yang paling best, waktu duduk di rumah ini, dapat solat berjemaah bersama keluarga,” kata Aidil, 34.
Aidil berkata demikian ketika sesi temu bual bersama media mempromosikan drama terbaharu lakonannya, Suara Hati yang turut dibintangi Syafiq Kyle dan Hanna Aqeela.

Tambah pemilik nama lengkap Mohd. Aidil Abdul Aziz itu, banyak masa dihabiskan bersama keluarga yang sebelum ini tidak mempunyai ruang dan peluang untuk dilakukan.
“Banyak waktu dihabiskan bersama anak-anak. Layan kerenah mereka. Memang ada akviti walaupun hanya duduk di rumah sebab itu sahaja pilihan yang kita ada sampai semua ini (Covid-19) berakhir,” ujarnya.
Aidil berkahwin dengan Fasha pada 28 Mac 2019, iaitu bersempena dengan ulang tahun kelahiran isterinya itu yang ke-35. Hasil perkahwinan, pasangan itu dikurniakan seorang cahaya mata iaitu Aisha yang kini berusia setahun. – K! ONLINE


PATI didenda RM4,000 guna kad pengenalan wanita tempatan
Oleh ROSALWANI CHE SOH

18 Julai 2021, 5:51 pm
JELI – Seorang wanita pendatang asing tanpa izin (PATI) warga Indonesia didenda RM4,000 oleh Mahkamah Majistret di sini hari ini selepas mengaku bersalah atas dua pertuduhan menggunakan kad pengenalan wanita tempatan untuk mendapatkan suntikan vaksin Covid-19.
Tertuduh, Yanik Setia Pratiwi,36, yang bekerja sebagai pembantu kedai runcit membuat pengakuan itu selepas pertuduhan terhadapnya dibacakan oleh jurubahasa di hadapan Majistret Mohamad Nasrudin Mohamed.
Berdasarkan pertuduhan pilihan pertama dan kedua, Yanik Setia didakwa menggunakan kad pengenalan milik Nor Athirah Zaiki, 26, bagi mendapatkan suntikan vaksin Covid-19.
Kesalahan itu dilakukan oleh tertuduh di Pusat Pemulihan Dalam Komuniti (PDK) Jeli di sini pada 13 Jun dan 4 Julai lalu.
Bagi kedua-dua pertuduhan itu, tertuduh melakukan kesalahan mengikut Peraturan 25(1)(e) Peraturan-peraturan Pendaftaran Negara 1990 yang memperuntukkan hukuman penjara maksimum tiga tahun atau dengan denda sehingga RM20,000 atau kedua-dua jika sabit kesalahan.
Dalam prosiding sama, suami Yanik Setia yang merupakan warga tempatan, Amiruzaman Ab. Rahman,59, didenda RM4,000 selepas mengaku bersalah atas dua pertuduhan bersubahat dengan wanita itu dalam kes tersebut.

Tertuduh didakwa mengikut Peraturan 21(1)(m), Peraturan-Peraturan Pendaftaran Negara 1990 yang memperuntukkan hukuman penjara tidak melebihi tiga tahun atau denda tidak lebih RM20,000 atau kedua-duanya jika sabit kesalahan. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Kenderaan PBT bantu urus jenazah Covid-19
Oleh ABDUL RAZAK IDRIS

18 Julai 2021, 5:34 pm
KLANG – Kenderaan pihak berkuasa tempatan (PBT) akan digunakan bagi membawa jenazah Covid-19 dalam memendekan tempoh masa urusan pengebumian.
Menteri Besar Selangor, Datuk Seri Amirudin Shari berkata, kerajaan negeri sedang memperkemaskan dan mempercepatkan urusan jenazah di Hospital Tengku Ampuan Rahimah (HTAR), Hospital Shah Alam dan Hospital Sungai Buloh dengan dua lokasi tanah perkuburan Islam dikhususnya iaitu Selat Klang dan Seskyen 21.
“Sebelum ini, ada sebahagiannya jenazah mengambil masa dekat 48 jam untuk dikeluarkan dari bilik jenazah.
“Bagi jenazah warga asing pula daripad data kita, ada terpaksa mengambil masa seminggu hingga sebulan disimpan di rumah jenazah sebelum pengesahan dapat dilakukan untuk proses pengebumian.
“Justeru, kerjasama dari Kementerian Luar Negeri diperlukan kerana pengebumian warga asing perlu dapat kelulusan pihak kedutaan,” katanya pada sidang akhbar selepas melancarkan program vaksinasi Covid-19 di Taman Desawan di sini hari ini bagi mengulas peranan kerajaan negeri susulan kematian yang tinggi di Selangor.
Amirudin memberitahu, kematian yang tinggi disebabkan sebahagiannya tidak sempat divaksinasi selain libatkan golongan warga emas dan golongan rentan.

“Fakta kita warga emas yang telah mendaftar dengan aplikasi MySejahtera adalah 90 peratusnya telah divaksinasi.
“Disebabkan itu, kes melibatkan warga emas di hospital kita sebenarnya turun hingga 40 peratus yang perlu dirawat di hospital,” jelasnya.
Mengulas lanjut, beliau menjelaskan suntikan vaksinasi harian di Selangor telah mencecah lebih 100,000 selain dibantu Program Vaksin Selangor (SelVAX) yang mencapai antara 6,000 hingga 7,000 sehari bagi industri dan komuniti.
“Kita menyasarkan 272,000 vaksinasi harian namun kapasiti gabungan vaksinasi antara SelVAX, CITF dan Program Imunisasi Industri Covid-19 Kerjasama Awam Swasta (Pikas) boleh mencapai 309,000 vaksinasi harian menjelang 26 atau 27 Julai ini,” katanya.-K !ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Emas kau tak ke mana dik – Ning Baizura
Oleh SAIRUL ZAMRI MISRANI

18 Julai 2021, 5:22 pm
PETALING JAYA – Penyanyi dan pelakon Ning Baizura berang dengan individu yang bersikap tidak peka dan sensitif terhadap golongan tidak berkemampuan.
Menerusi hantaran dalam Isntagram, Ning berkata, rakyat pada ketika ini amat memerlukan bantuan berbentuk keperluan hidup berbanding kebendaan dan material.
“Emas kau tidak ke mana dik. Baik berkongsi dengan orang yang tiada pekerjaan, makanan, tempat tidur dan wang. Produk kau tidak ke mana, setakat nak popular, kau nak mengalihkan mata masyarakat, konon-konon kau baik dan berubah.
“Kalau betul berubah tidak perlulah menjual pelbagai. Betul tak? Watak kau ini sudah klise, ramai orang sudah berniat yang sama, tapi Allahuakhbar. Perubahan tidak perlu penilaian di mata masyarakat. Kau buat saja perihal kemasyarakatan.
“Teruskan membantu dan ikhlas. Tidak usah nak shout out (berteriak) tutorial pelbagai. Kau tidak peka dan sensitif atau apa? Kau duduk di Malaysia atau luar negara? Aku doakan aku tidaklah terdesak macam kau,” tulisnya panjang lebar.
Walau bagaimanapun, pelakon filem Lady Boss itu tidak menyatakan dan mendedahkan secara terpeinci mengenai individu yang dimaksudkan.

Pada hantaran sama, Ning atau nama sebenarnya Ning Baizura Sheikh Hamzah menyatakan, meskipun dirinya tidak semegah individu tersebut, namun dia bersedia menghulurkan bantuan tanpa perlu menunjuk-nunjuk.
“Ya-Allah simpang jauhkan. Aku walaupun tidak sehebat emas kau, aku berkongsi apa saja yang aku ada, mampu dan boleh beri kepada orang yang memerlukan.
“Sebab rakyat Malaysia sekarang tidak memerlukan produk adik, itu kebendaan sementara sahaja. Rakyat Malaysia perlukan makanan dan tempat tinggal serta kerja. Biarlah berputih tulang, jangan berputih mata dan semangat!,” katanya lagi.
Menjengah ke ruangan komen, rata-rata pengikut bertanya siapakah individu yang dimaksudkan selain meninggalkan komen menyatakan tanda setuju dengan kenyataan pelantun lagu Awan Yang Terpilu itu. – K! ONLINE


150 penduduk Perkampungan Portugis ‘bergelang pink’
Oleh DIYANATUL ATIQAH ZAKARYA

18 Julai 2021, 5:41 pm
MELAKA – Seramai 150 penduduk termasuk kanak-kanak di Perkampungan Portugis, di sini, hari ini, dipakaikan ‘gelang pink’ selepas menjadi kontak rapat Kluster Jalan D’Aranjo.
Kesemua mereka dipakaikan gelang merah jambu itu oleh Pejabat Kesihatan Daerah (PKD) Melaka Tengah yang turut melakukan ujian ‘Real-Time Reverse Transcriptase-PCR’ (RT-PCR) ke atas semua penduduk bermula pukul 9 pagi tadi.
Pengerusi Jawatankuasa Pembangunan dan Kemajuan Kampung (JPKK) Perkampungan Portugis, Marina Linda Danker berkata, penduduk di kawasan tersebut mula menjalani kuarantin kendiri di rumah masing-masing sejak minggu lalu.
“Kita telah meminta agar penduduk kekal di rumah sejak minggu lalu bagi mengekang penularan Kluster Jalan D’Aranjo.
“Pada hari ini seramai 150 penduduk termasuk kanak-kanak, warga emas dan golongan kurang upaya telah selesai menjalani ujian RT-PCR dan dipakaikan ‘gelang pink’,” katanya.
Tambahnya, pihak kerajaan negeri juga telah melaksanakan kerja-kerja disinfeksi sebanyak lima kali di perkampungan berkenaan.

Terdahulu, Kluster D’Aranjo telah dikesan pada 14 Julai lalu selepas seorang lelaki berusia 20 tahun yang datang ke perkampungan tersebut untuk aktiviti kunjung-mengunjung disahkan positif pada 10 Julai.
Untuk rekod, perkampungan tersebut mempunyai populasi lebih 1,000 penduduk. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


TNB peruntuk hampir RM15.9 juta bantu 50,000 pelajar
Oleh NUR HUDA MUSA

18 Julai 2021, 4:44 pm
PETALING JAYA – Tenaga Nasional Berhad (TNB) memperuntukkan hampir RM15.9 juta tahun ini bagi meneruskan komitmennya memperkasa komuniti menerusi program tanggungjawab sosial korporat di bidang pendidikan.
Pengerusi TNB, Datuk Seri Mahdzir Khalid berkata, peruntukan itu merangkumi penajaan kemudahan pembelajaran online, kelengkapan asas persekolahan murid dan aktiviti seperti bengkel, tuisyen serta persiapan peperiksaan.
“Sejak 2013 lagi kami telah menaja dan melaksanakan pelbagai program di peringkat sekolah bagi memupuk generasi masa depan dan meringankan beban keluarga B40 terutama di kawasan luar bandar.
“Bermula dengan Program Sekolah PINTAR yang diinspirasikan Khazanah Nasional, kami telah dapat mengasah pencapaian akademik, bakat dan kecemerlangan menyeluruh lebih 4,088 pelajar di sekolah terpinggir,” katanya dalam satu kenyataan di sini hari ini.
Katanya, sebanyak 11 buah sekolah luar bandar di seluruh negara juga terpilih untuk program sama pada tahun ini dengan bantuan RM315,000 untuk aktiviti seperti kem motivasi, kelas tuisyen, seminar dan bengkel peperiksaan.
“Tajaan kami memberi peluang kepada murid-murid ini meningkat keperibadian dan prestasi akademik mereka.

“Bagi tempoh 2021 hingga 2023, aktiviti-aktiviti yang dijalankan di kesemua 11 sekolah angkat PINTAR ini akan melibatkan kos keseluruhan sebanyak RM945,000,” jelasnya.
Selain itu katanya, TNB juga membelanjakan RM32 juta selama lima tahun atau RM6.4 juta setahun bagi program transformasi pendidikan di lapan buah sekolah terpilih di Perak, Terengganu, Selangor dan Kelantan.
Katanya, usaha sama TNB dan Kementerian Pendidikan serta Yayasan Amir di bawah Khazanah Nasional ini memberi manfaat kepada 6,991 pelajar di sekolah-sekolah pinggir bandar. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929